Peguam tak sihat, rayuan Najib untuk dapatkan dokumen ditangguh

PUTRAJAYA: Prosiding rayuan Datuk Seri Najib Tun Razak bagi mendapatkan dokumen bank melibatkan bank pelaburan Amerika Syarikat Goldman Sachs dan keluarga bekas Gabenor Bank Negara (BNM) Tan Sri Dr Zeti Akhtar Aziz ditangguhkan hari ini setelah peguam utama bekas perdana menteri itu tidak sihat.

Panel tiga hakim Mahkamah Rayuan terdiri daripada Datuk P. Ravinthran, Datuk Abu Bakar Jais dan Datuk Hashim Hamzah membenarkan permohonan penangguhan oleh Effa Azuin Aidrul Hisham yang merupakan antara peguam dalam pasukan pembelaan Najib.

Ravinthran, yang mengetuai panel itu, mengarahkan pengurusan kes diadakan esok untuk menetapkan tarikh awal bagi prosiding rayuan itu.

Mahkamah juga membenarkan permohonan Effa Azuin untuk mengecualikan Najib daripada menghadiri prosiding mahkamah hari ini yang berlangsung secara dalam talian.

Effa Azuin memberitahu mahkamah bahawa peguam Tan Sri Muhammad Shafee Abdullah tidak sihat kerana demam.

Beliau berkata Muhammad Shafee yang tidak sihat pagi ini, telah ke klinik dan diberi cuti sakit. Beliau memohon mahkamah supaya diberi penangguhan pendengaran rayuan tersebut.

Timbalan Pendakwa Raya Ahmad Akram Gharib yang mewakili pendakwaan bersama Mohamad Mustafa P. Kunyalam, tidak membantah penangguhan itu tetapi menyerahkan kepada mahkamah berhubung permohonan untuk mengecualikan kehadiran Najib dalam prosiding mahkamah hari ini.

Najib dalam usaha mendapatkan dokumen bank untuk digunakan dalam perbicaraannya membabitkan penyelewengan dana RM2.3 bilion daripada 1Malaysia Development Bhd (1MDB).

Beliau merayu terhadap keputusan Mahkamah Tinggi pada 12 Julai tahun lepas yang menolak dua permohonan penemuannya untuk meminta pihak pendakwaan dalam perbicaraan IMDBnya mendedahkan dokumen perbankan yang dikaitkan dengan keluarga Zeti atas dakwaan bahawa keluarganya didakwa menerima wang daripada ahli perniagaan dalam buruan. Low Taek Jho, juga dikenali sebagai Jho Low.

Najib memfailkan perintah mahkamah pada 24 Mac tahun lepas untuk meminta pihak pendakwaan memberikan beberapa penyata perbankan daripada syarikat, termasuk Aktis Capital Singapore Pte Ltd, Country Group Securities Public Company Ltd, ACME Time Ltd (BVI), Butamba Investments Ltd dan Central Holdings Ltd, dipercayai mempunyai kaitan dengan Jho Low dan keluarga Zeti dalam kes 1MDBnya.

Ahli Parlimen Pekan itu juga memfailkan permohonan kedua pada 7 April tahun lepas untuk mendapatkan perjanjian penyelesaian sulit antara kerajaan dan Goldman Sachs Group pada 2020 dan transkrip atau laporan forensik berhubung telefon bekas rakan kongsi Goldman Sachs di Asia, Tim Leissner.

Najib berdepan empat pertuduhan menggunakan kedudukannya untuk mendapatkan rasuah berjumlah RM2.3 bilion daripada dana 1MDB dan 21 pertuduhan pengubahan wang haram membabitkan jumlah yang sama.

Perbicaraan kesnya masih berjalan di Mahkamah Tinggi di hadapan Hakim Datuk Collin Lawrence Sequerah.

Dalam prosiding hari ini, peguam Sofea Shereen Mohamed Salim hadir sebagai peguam pemerhati bagi pihak Zeti dan suaminya. – BERNAMA


Suri rumah ditahan, bayi usia 10 bulan positif dadah

TAIPING: Seorang wanita berusia 21 tahun ditahan polis selepas dia dan anak perempuannya berusia setahun 10 bulan didapati positif dadah.

Ketua Polis Daerah Taiping, Asisten Komisioner Razlam Ab. Hamid berkata, penahanan itu dilakukan setelah pihaknya mendapat laporan daripada Hospital Taiping semalam.

“Kita telah dimaklumkan oleh Pegawai Perubatan Hospital yang memaklumkan kanak-kanak itu positif dadah amphetamine dan methamphetamine. Difahamkan, sebelum itu kanak-kanak tersebut dihantar ke rumah neneknya sementara ibunya keluar membeli barangan runcit di kedai berhampiran,” katanya seperti dilapor Kosmo hari ini.

Menurut Razlam, kes itu mula terbongkar apabila kanak-kanak itu menunjukkan tingkah laku tidak terkawal ketika hendak tidur.

“Ibunya telah membawanya ke hospital dan pihak hospital mendapati kanak-kanak itu positif dadah,” katanya.

Tambahnya, ibu mangsa yang merupakan seorang suri rumah ditahan dan hasil saringan air kencing mendapati dia juga positif dadah jenis methaphetamine.

“Difahamkan kanak-kanak itu kini dalam keadaan stabil dan masih dirawat di hospital. Kes disiasat di bawah Seksyen 31(1)(a) Akta Kanak-Kanak 2001,” katanya.

Authors

Media Variasi

View all posts

Diyana Rahip

View all posts

View all posts

View all posts


UDA pergiat inisiatif tangani rasuah dalam sektor pembinaan

KUALA LUMPUR: Menyedari usaha mencegah jenayah rasuah di sektor pembinaan memerlukan penglibatan semua pihak dan perlu dilakukan sejak dari awal, UDA Holdings Berhad (UDA) memperkenalkan inisiatif Pakatan Integriti Perolehan menerusi Polisi Anti Rasuah dan Integriti pada 2015.

Presiden/Ketua Pegawai Eksekutif UDA, Mohd Salem Kailany berkata Pakatan Integriti Perolehan berkenaan merupakan deklarasi UDA bersama rakan niaganya untuk bersama-sama menangani sebarang gejala rasuah dan salah laku.

Katanya menerusi inisiatif itu UDA dan rakan niaganya tidak boleh membayar, menawar, meminta dan menerima rasuah untuk mendapatkan sebarang bentuk pekerjaan, kontrak atau tender.

“Sekiranya berlaku pelanggaran atau ketidakpatuhan, pembida boleh ditamatkan kontrak, hilang kelayakan bidaan, pelucutan hak wang kesungguhan dan disenarai hitam serta kakitangan terlibat boleh dikenakan tindakan tatatertib dan diserahkan kepada pihak berkuasa,” katanya kepada Bernama baru-baru ini.

Menurut Mohd Salem rasuah dalam sektor pembinaan boleh berlaku sekiranya kerja yang dijalankan tidak mengikut prosedur operasi standard yang ditetapkan dan tidak menerapkan nilai tadbir urus korporat dan budaya kerja yang telus dan kompetitif.

UDA katanya telah memperoleh pensijilan ISO 37001: 2016 Sistem Pengurusan Anti Rasuah (ABMS) pada tahun lepas sebagai strategi untuk memperkukuh komitmen pencegahan rasuah secara lebih menyeluruh melibatkan segenap lapisan tenaga kerjanya.

Tambahnya, UDA sebuah agensi di bawah seliaan Kementerian Pembangunan Usahawan dan Koperasi (KUSKOP) merupakan agensi pertama menerima pensijilan berkenaan.

“UDA turut menjalinkan kerjasama strategik dan perkongsian pintar dengan Suruhanjaya Pencegahan Rasuah Malaysia (SPRM), Institut Integriti Malaysia (IIM), Transparency International-Malaysia (TI-M) dan Malaysian Institute of Corporate Governance (MICG) dalam usaha memartabatkan budaya kerja berintegriti serta mewujudkan ekosistem pencegahan rasuah yang efektif.

“Pada tahun lepas UDA juga melaksanakan kaji selidik tahunan alat ukuran integriti yang dibangunkan oleh IIM bagi mengukur dan menanda aras amalan dan budaya tadbir urus, integriti dan antirasuah di UDA,” katanya.

Katanya mulai Januari lepas atas dokongan serta komitmen Ahli Lembaga Pengarah dan pengurusan tertinggi syarikat itu, UDA telah melaksanakan Deklarasi Aset dan Liabiliti dengan setiap warga kerjanya perlu mengisytiharkan aset dan liabiliti mereka secara tahunan dalam menangani risiko rasuah.

“Deklarasi ini mewajibkan warga kerja di semua peringkat termasuk Ahli Lembaga Pengarah mengisytiharkan harta dan tanggungan yang dimiliki atau diwarisi oleh diri sendiri dan pasangan bagi tujuan mencegah rasuah, konflik kepentingan dan penyalahgunaan kuasa serta meningkatkan ketelusan dan kepercayaan awam,” katanya.

Menurutnya deklarasi itu, ia dapat memastikan pemilikan harta dan gaya hidup pekerja seimbang dengan kemampuan dan pengisytiharan perlu dilakukan setiap tahun walaupun tanpa sebarang harta atau tanggungan, semasa menyertai UDA, semasa memperoleh harta atau tanggungan baharu serta semasa pelupusan harta.

Menurut Mohd Salem, selain memperkenalkan inisiatif sendiri, UDA juga komited dalam mematuhi inisiatif-inisiatif membanteras rasuah yang diperkenalkan oleh Suruhanjaya Pencegahan Rasuah Malaysia (SPRM) seperti Penguatkuasaan Seksyen 17A Akta SPRM dan pelaksanaan program tanggungjawab sosial korporat (CSR) membabitkan program integriti dan antirasuah.

Katanya UDA kini dalam usaha merangka program CSR bersesuaian untuk dianjurkan pada masa hadapan demi menyokong usaha kerajaan dan SPRM dalam membanteras gejala rasuah.

Menurutnya, UDA berpendapat penguatkuasaan Seksyen 17A Akta SPRM 2009 dapat mewujudkan persekitaran perniagaan yang adil, bersih dan bebas rasuah selain diharap dapat menggalakkan organisasi komersial melaksanakan usaha pencegahan rasuah dan mempromosikan tadbir urus yang baik.

Beliau berkata UDA melihat penguatkuasaan seksyen itu dapat menjadi garis panduan dalam mewujudkan syarikat yang sifar rasuah berikutan tiada pihak terkecuali dan UDA tidak akan berkompromi dengan mana-mana pegawai yang terbabit dengan salah laku serta rasuah. – BERNAMA


PRN: Mahfuz tiba lewat mengundi

ALOR SETAR: Calon Pakatan Harapan (PH) Dewan Undangan Negeri (DUN) Alor Mengkudu, Datuk Mahfuz Omar menjadi antara calon terakhir yang membuang undi pada Pilihan Raya Negeri (PRN) Kedah, pada Sabtu.

Mahfuz yang juga Pengerusi PH Kedah tiba di Kolej Tingkatan Enam Sultan Sallehuddin di Hutan Kampung, di sini, pada jam 2 petang untuk menjalankan tanggungjawab sebagai pengundi.

Menurut Mahfuz, dia kebiasaannya membuang undi lebih awal bersama isterinya, Datin Ruswati Jaafar, 63, di pusat mengundi seperti mana calon bertanding lain.

Bagaimanapun, Mahfuz memaklumkan, beliau membuang undi lebih lewat kali ini disebabkan ingin meninjau proses pengundian di DUN Alor Mengkudu terlebih dulu.

“Saya ambil kesempatan untuk pusing ke sebahagian daripada tempat mengundi di DUN Alor Mengkudu sebab kali ini saya bertanding di luar daripada tempat kebiasaan.

“Jikalau dulu, saya bertanding di Parlimen Pokok Sena maka saya mengundi di sini (Kolej Tingkatan Enam Sultan Sallehuddin). Saya keluar mengundi dahulu, barulah saya berjalan ke tempat pembuangan undi,” katanya.

Beliau berkata sedemikian kepada pemberita ketika ditemui di Kolej Tingkatan Enam Sultan Sallehuddin, di sini, pada Sabtu, lapor Sinar Harian.

Mahfuz berkata, beliau mendapati proses pengundian berjalan lancar dengan sebahagian pengundi di DUN Alor Mengkudu selesai menunaikan tanggungjawab mereka.

Bagaimanapun, beliau berkata, bilangan pengundi keluar mengundi di kawasan DUN terbabit pada sebelah pagi didapati agak rendah.

“(Pada) pemerhatian saya secara keseluruhannya agak perlahan proses pengundi untuk keluar tetapi apabila (berada) di sini, saya nampak macam belah petang ini masih masih agak ramai. Mungkin sebahagian besar tu mengambil keputusan untuk keluar sebelah sebelah petang.

“Macam saya pun ambil keputusan untuk keluar petang dengan menjangka orang tidak begitu ramai (pada waktu petang). Tetapi pagi tadi, agak perlahan,” katanya.

Sehubungan itu, beliau menyeru orang ramai yang belum keluar mengundi untuk menunaikan tanggungjawab mereka dengan mengundi.

“Siapa pilihan kita, parti apa pilihan,mana calon pilihan kita itu terserah. Tetapi jangan abaikan dan sia-siakan tanggungjawab kita sebagai pengundi,” katanya.

Dalam perkembangan sama, Mahfuz berkata, pihaknya berkeyakinan sudah memiliki 17 kerusi DUN Kedah berdasarkan momentum sokongan dan usaha mereka.

“Sebelum ini, saya kata 16 kerusi (tetapi) setakat semalam 17 kerusi, ia meningkat satu kerusi. Jadi hanya dua kerusi sahaja lagi untuk kita untuk mencapai majoriti mudah.

“Jadi saya harap mungkin sentuhan terakhir yang kita buat semalam dengan (program) Grand Finale di Naka, Hutan Kampung (dan) kemudian di Sungai Petani yang membabitkan Perdana Menteri akan memberikan mesej yang lebih jelas untuk pengundi-pengundi membuang undi,” katanya.

Sebelum itu, Naib Presiden Parti Amanah Negara (Amanah) itu dan isterinya bersama dua anak mereka, Mujaheed, 39, dan Syahiida, 36, membuang undi di sekolah sama.

Kerusi DUN Alor Mengkudu menyaksikan pertembungan antara Mahfuz dan pemain bola sepak legenda Hijau Kuning, Radhi Mat Din.

Author

Media Variasi

View all posts

View all posts


Wagyou Grill ‘port’ makan daging wagyu harga mesra dompet

UMUM mengetahui bahawa daging wagyu yang berasal dari Jepun adalah antara makanan yang termahal di dunia.

Mana tidaknya, untuk mendapatkan daging premium yang mencecah ribuan ringgit ini, perlu melalui proses penternakan yang agak rumit namun pulangan hasilnya berkualiti.

Untuk pengetahuan anda, terdapat empat baka lembu yang menghasilkan daging wagyu iaitu Japanese Black, Japanese Brown, Japanese Shorthorn dan Japanese Polled.

Semua jenis baka lembu ini diternak dengan sangat rapi sehinggakan penggembala perlu mengikut garis panduan yang ditetapkan demi mendapatkan kualiti wagyu itu sendiri.

Bagaimanapun, siapa sangka daging wagyu yang selama ini dilabel ‘makanan diraja’ kini boleh dirasai oleh rakyat biasa dengan tawaran harga mampu milik menerusi kedai Wagyou Grill.

Menurut Pembantu Pengurus Wagyou Grill, Noor Fazlee Lai Zainuddin Lai, Wagyou Grill mula beroperasi sejak Ogos tahun lalu.

Sehingga Mac 2023, empat cawangan sudah dibuka iaitu di Bangi, Ceruk Ampang, The H Hartamas dan TTDI.

Bercerita tentang cetusan idea membuka kedai Wagyou Grill dengan tawaran harga mampu milik, Noor Fazlee berkata, semuanya bermula sewaktu dia bersama rakan perniagaannya bercuti di Indonesia.

“Kami dapat idea ketika bercuti di Indonesia, masa itu ada jumpa kedai ala-ala Korea serve daging wagyu tapi dengan harga yang murah.

“Wagyu ini ada pelbagai rate, kami guna wagyu yang import dari Australia, Jadi daging ini berkualiti juga sama macam gred A, yang penting semua orang mampu rasa,” katanya kepada MEDIA VARIASI.

Sajian dalam suasana ‘K-vibes’

Kedai makan Wagyou Grill yang berkonsepkan ‘Korean vibes’ pastinya memberi pengalaman istimewa buat pengunjung dalam menikmati aneka daging wagyu dan daging Australia.

Tambah Noor Fazlee, kesemua daging yang disediakan di Wagyou Grill akan dipanggang sendiri oleh pelanggan dengan mengambil masa dua ke tiga minit sahaja.

Katanya, antara daging yang menarik untuk pelanggan cuba adalah daging in house special cut, marbling, wagyu flat dan wagyu bolar.

Selain itu, pelanggan juga disarankan untuk merasai sendiri keenakan minuman khas di Wagyou Grill iaitu air ‘SoYou’.

Noor Fazlee berkata, terdapat enam perisa buah-buahan air SoYou iaitu perisa epal, strawberi, mangga, anggur, nanas dan peach.

Jelasnya lagi, air SoYou lebih enak diminum bersama vitagen putih bagi memberi rasa keseimbangan yang enak.

Menu di Wagyou Grill

Di Wagyou Grill, terdapat banyak hidangan menarik ditawarkan menerusi set single dan set family.

Wagyou Grill bukan sahaja sesuai dikunjungi bersama rakan-rakan malah, keluarga yang mempunyai anak kecil juga boleh makan bersama-sama di kedai ini kerana turut disediakan menu khas buat anak-anak seperti set burger dan hotdog.

Berikut senarai menu yang ditawarkan:

Set Single (1 pax): Itaewon (RM29.80), Jeju (RM48.80), Gangnam (RM65.80), Sultan (RM88.80)
Set Family (3-5 pax): Itaewon (RM135.80), Jeju (RM175.80), Gangnam (RM225.80), Sultan (RM268.80)
Kids Combo: RM9.90
Kids Meal: RM4 – RM6.90
Waktu Operasi: Buka setiap hari // 12 tengah hari –  11 malam

Author

Diyana Rahip

View all posts

View all posts


Pihak terlibat secara langsung dalam PRU15 perlu bertanggungjawab tindakan penyokong

KUALA LUMPUR: Pihak yang terlibat secara langsung dalam proses Pilihan Raya Umum ke-15 (PRU15) perlu memikul tanggungjawab dalam mengendali dan menguruskan sentimen penyokong masing-masing agar tidak berlaku insiden seperti di Tenom, Sabah pada hari penamaan calon Sabtu lepas.

Ketua Polis Negara, Tan Sri Acryl Sani Abdullah Sani berkata, pihak seperti calon dan pengurus kempen perlu peka terhadap perkara itu bagi mengelak sebarang kejadian yang tidak diingini.

Beliau berkata kejadian sedemikian merupakan contoh situasi penyokong tidak terkawal boleh mengganggu gugat ketenteraman awam dan merupakan ancaman keselamatan.

“PDRM (Polis Diraja Malaysia) tidak akan berkompromi dalam menangani ancaman yang akan menjejaskan keselamatan dan ketenteraman awam.

“Demi kepentingan orang ramai, tindakan tegas akan diambil terhadap mana-mana pihak yang didapati sengaja melanggar undang-undang,” katanya kepada Bernama.

Acryl Sani berkata, segala tindakan yang perlu akan diambil bagi memastikan semua pihak yang terlibat dapat menjalankan tugas mereka dalam keadaan selamat dan yakin tanpa sebarang provokasi.

“Dengan persiapan rapi yang telah kami lakukan, kita berdoa mudah-mudahan PRU15 ini dapat berjalan dengan lancar, tenteram, aman serta terkawal,” katanya.

Sabtu lepas, tular menerusi media sosial rakaman video kekecohan berlaku di luar Pusat Penamaan Calon (PCC) Dewan DSP Antanom di Tenom apabila penyokong Parti Kesejahteraan Demokratik Masyarakat (KDM) merusuh sehingga memaksa anggota keselamatan melepaskan gas pemedih mata.

Kekecohan yang berlaku di PPC PRU15 Parlimen Tenom berpunca daripada penolakan pencalonan Presiden KDM Datuk Peter Anthony.

Pesuruhjaya Polis Sabah, Datuk Idris Abdullah menyatakan penolakan pencalonan itu dilakukan Suruhanjaya Pilihan Raya dengan alasan Peter masih mempunyai kes mahkamah yang belum selesai. – BERNAMA


Pengalaman Hadi Fayyadh jadi taruhan Perak FC

PASUKAN Perak FC memperkuatkan jentera serangan dengan mengikat Hadi Fayyadh, 23, untuk musim 2023. Hadi Fayyadh Abd Razak yang sebelum ini beraksi di liga Jepun selama empat tahun sejak tahun 2019 hingga 2022.

Pengumuman Hadi Fayyadh sebagai pemain terbaharu Perak FC dilakukan melalui laman Facebook rasmi Perak FC bersama pelancaran jersi terbaru pasukan itu.

Sebelum ini, Hadi Fayyadh telah menjadi pemain Malaysia yang pertama beraksi di J-League selepas mengikat kontrak bersama pasukan Fagiano Okayama yang beraksi di liga division dua liga Jepun. Namun, kerana kurang minit permainan, dia dipinjamkan ke kelab division tiga liga Jepun iaitu, Azul Claro Numazu.

Dengan pengalaman Hadi Fayyadh yang pernah beraksi di Jepun pasti menjadi sandaran buat jurulatih Perak FC, Lim Teong Kim untuk membantu bahagian serangan Perak FC bagi musim 2023.

Author

Muhammad Nor Fadzly Mahat

View all posts

View all posts


Kerajaan tambah RM35 juta peruntukan bagi program perkasa komuniti PPR – Anwar

SHAH ALAM: Perdana Menteri, Datuk Seri Anwar Ibrahim hari ini mengumumkan peruntukan tambahan RM35 juta untuk program memperkasakan komuniti projek perumahan rakyat (PPR) di Selangor dan Kuala Lumpur.

Perdana Menteri berkata, peruntukan itu dijangka memberi manfaat kepada 50,000 penduduk PPR menerusi program Kita Untuk Kita (K2K), khususnya melibatkan kira-kira 12 perumahan yang dikenal pasti bermasalah dan tenat.

“RM35 juta itu kita sudah luluskan dan boleh dilaksanakan dalam kadar segera sebab ada rumah-rumah dalam keadaan tenat.

“Saya juga bincang dengan Kementerian Pembangunan Kerajaan Tempatan (KPKT) supaya percepatkan proses dengan tidak ikut tender yang biasa dan (tempoh) panjang, tetapi tender terhad supaya dipercepatkan (untuk peruntukan berkenaan),” katanya.

Beliau berkata demikian kepada pemberita selepas melancarkan Program K2K yang turut dihadiri Menteri Besar Selangor, Datuk Seri Amirudin Shari serta Timbalan Menteri Pembangunan Kerajaan Tempatan, Akmal Nasrullah Mohd Nasir, di sini.

Program K2K antaranya bertujuan membina kapasiti dan memperkasa peranan komuniti untuk menggalas tanggungjawab bersama terkait hal pengurusan bangunan dan persekitaran serta pengisian di kawasan perumahan awam.

Mengulas berhubung pelan struktur Kuala Lumpur yang baharu, Anwar berkata, pelan berkenaan yang sepatutnya diluluskan bulan ini ditangguhkan sehingga akhir Mei depan bagi membolehkan beberapa pindaan dilaksanakan.

Anwar berkata, pindaan itu antaranya bukan sahaja akan menjadikan Kuala Lumpur sebagai mercu tanda berdasarkan pembangunan infrastruktur semata-mata, tetapi turut menekankan aspek kehijauan dan kebersihan.

“Sebab itu saya tangguhkan (lulus pelan Kuala Lumpur baharu). Cadangan pindaan itu sudah pun diluluskan di peringkat pegawai tapi saya beritahu edarkan pelan itu supaya ahli politik, syarikat, pakar dan badan bukan kerajaan dapat bagi pandangan terakhir untuk kita baiki,” katanya.

Beliau berkata, proses penelitian oleh beberapa pihak itu bukanlah sesuatu yang baharu kerana perkara berkenaan telah dilaksanakan sebelum ini.

Sementara itu Anwar berkata, beliau akan mempertimbangkan supaya pembayaran gaji penjawat awam pada bulan April dapat diawalkan, sebagai persediaan untuk menyambut Aidilfitri. – BERNAMA


PRU15: Cuepacs cadang cuti umum khas 18 Nov mudahkan rakyat balik mengundi

KUALA LUMPUR: Kongres Kesatuan Pekerja-Pekerja Di Dalam Perkhidmatan Awam (CEUPACS) mencadangkan kerajaan mengisytiharkan 18 Nov sebagai cuti umum khas untuk memudahkan pergerakan rakyat Malaysia ke lokasi mengundi pada Pilihan Raya Umum ke-15 (PRU15), 19 Nov.

Presidennya, Datuk Adnan Mat berkata, walaupun tarikh mengundi jatuh pada Sabtu, cuti umum tambahan sehari lebih awal itu wajar diberikan memandangkan ramai rakyat Malaysia tidak mengundi di lokasi mereka bekerja.

“Ada dalam kalangan mereka yang perlu melakukan perjalanan lebih daripada empat jam bagi menunaikan tanggungjawab untuk mengundi.

“Begitu juga dengan penduduk Labuan, Sabah dan Sarawak yang tinggal di Semenanjung, jadual penerbangan terhad mungkin menyukarkan mereka pulang pada hari mengundi apatah lagi mereka yang tinggal di pedalaman yang memerlukan perjalanan tambahan serta memakan masa panjang,” katanya dalam satu kenyataan hari ini.

Adnan berkata, walaupun setiap pekerja layak mengambil cuti tahunan, CUEPACS bimbang ada majikan yang tidak membenarkan mereka memohon cuti awal untuk pulang ke lokasi mengundi.

Suruhanjaya Pilihan Raya menetapkan hari pengundian pada 19 November dan pengundian awal pada 15 November. – BERNAMA


Empat kampung di Gurun dilanda banjir kilat

GURUN: Empat kampung di sini dilanda banjir kilat tengah malam tadi berikutan hujan lebat lebih dua jam.

Pegawai Pertahanan Awam Daerah Kuala Muda, Kapten (PA) Azahar Ahmad, berkata kejadian banjir kilat berlaku jam 12 tengah malam membabitkan Kampung Sungai Kunyit, Kampung Sungai Badak, Kampung Jelatang dan Kampung Belakang Mahkamah Gurun.

Beliau berkata, hujan lebat yang bermula jam 10.25 malam tadi menyebabkan kawasan di Mukim Gurun dinaiki air.

“Punca kejadian banjir kilat itu adalah disebabkan limpahan air secara mengejut dan berlebihan.

“Kejadian itu turut menyebabkan kerosakan harta benda mangsa berikutan paras kedalaman air setinggi antara 0.3 meter hingga 0.5 meter,” katanya dalam kenyataan hari ini.

Azahar berkata, setakat ini tiada Pusat Pemindahan Sementara (PPS) dibuka dan tiada mangsa yang berpindah dari kediaman masing-masing.

Beliau berkata, pihaknya turut menasihatkan penduduk kampung yang terjejas dalam banjir kilat itu supaya berpindah jika keadaan semakin buruk.

Katanya, pihaknya masih melakukan bancian jumlah penduduk di empat Kampung berkenaan yang terjejas akibat banjir kilat itu.

“Kami turut menasihatkan mangsa supaya membuat laporan polis berikutan kerosakan barangan milik mereka akibat kejadian itu.

“Bagaimanapun tiada mangsa yang dilaporkan cedera dan keadaan ketika ini terkawal,” katanya.

Azahar berkata, walaupun air mulai surut ketika ini namun penduduk kampung berkenaan dinasihatkan supaya berhati-hati serta mengambil langkah persediaan sekiranya hujan lebat berulang hingga mengakibatkan banjir kilat di situ. – Berita Harian

Author

Media Variasi

View all posts

View all posts


TikTok Malaysia kini lebih banyak beri kesedaran awam

KUALA LUMPUR: Algoritma media sosial TikTok Malaysia dilihat semakin berubah ke arah lebih baik.

Aplikasi berkenaan kini lebih sensitif kerana setiap kandungan perlu melalui proses penapisan dari segala unsur yang tidak baik seperti kelakuan melampau.

Proses tersebut sekali gus membenarkan lebih banyak perkongsian kandungan bersifat kesedaran awam di platform terbabit.

Kesedaran awam yang banyak ditonton dengan tanda pagar KamiSempoi (#KamiSempoi), menjadi ‘trending‘ dengan jumlah tontonan 3.8 bilion, perkara itu membuktikan kandungan berkenaan diterima umum.

Pengasas KamiSempoi International Agency (KSIA), To Chin Swee amat berbangga dengan rekod pencapaian platform media sosial terbesar dalam sejarah di Malaysia yang membawa episod perubahan lebih baik sepanjang 2022.

Chin Swee atau lebih mesra dikenali sebagai Pakchik Chin Swee berkata, sebelum #KamiSempoi wujud di hantaran profil pengguna Tiktok Malaysia, kandungan tarian dan wanita seksi mendominasi suapan berulang.

“Sekarang di Malaysia, (TikTok) dah berubah. Itu adalah pencapaian membanggakan oleh KamiSempoi.

“Kita tahu TikTok ada peraturan amat ketat, seksi sikit tak boleh, budak (kanak-kanak) ‘live‘ kena ‘banned‘ (sekat).

“Jadi, ini sebenarnya adalah platform yang sangat baik, macam mana ia membawa kita lebih maju.

“Sebab itu #KamiSempoi cepat meletup, apa yang Pakchik bawa, siapa yang ada dalam profil dia ada #KamiSempoi, ‘things goes viral‘. Sebenarnya bergantung bagaimana kita membawa ‘content‘ kita,” katanya.

Beliau berkata demikian pada Majlis Pembukaan Pejabat Urusan KamiSempoi cawangan kedua di pusat beli belah Quill City, di sini, selepas Ibu Pejabat di Melaka dan Sambutan Ulang Tahun KamiSempoi.

Turut hadir menyempurnakan Majlis Perasmian ialah Presiden Kelab Wanita Ikon Malaysia (KWIM), Datuk Normaziah Sheikh Mohamed.

Pada masa sama, beberapa pelakon tanah air seperti Riezman Khuzaimi, Zed Zaidi, dan Johan Ariff As’ari serta pempengaruh terkenal di bawah naungan KSIA termasuk Adelyn Heng Hui Rou juga hadir bersama.

Pakchik berkata, beliau mula dikenali selepas menggunakan #KamiSempoi dengan kandungan semata-mata untuk menggembirakan orang di platform itu, berikutan tempoh Perintah Kawalan Pergerakan (PKP) terdahulu yang menyebabkan ramai berdepan tekanan dan kemurungan.

Justeru, beliau mahu membimbing lebih ramai lagi pempengaruh di bawah KSIA dengan membantu memberi persepsi lebih tepat tentang fungsi sebenar TikTok seperti menyampaikan informasi semasa, jaringan perniagaan, hiburan positif, dan kesedaran awam.

Sementara itu, Normaziah berkata, seramai 10 pelajar institusi pengajian tinggi (IPT) terbaik yang berdepan masalah ekonomi tidak dapat membayar yuran pengajian, akan dijadikan sebagai pempengaruh KSIA menerusi UniGangSempoi.

“Kita bantu menjana pendapatan mereka melalui TikTok, kita bimbing mereka, untuk membolehkan mereka membayar yuran.

“Saya harap, UniGangSempoi ini juga akan dapat memberi kesedaran kepada masyarakat melalui Tiktok bahawa Tiktok atau media sosial bukan benda tak baik, tapi boleh mendatangkan kebaikan kalau buat dengan betul,” katanya.

Author

Tun Puteh Wanti

View all posts

View all posts


‘Gantikan UMNO dengan PN dalam Kerajaan Perpaduan’

KUALA LUMPUR: Parti Pejuang Tanah Air (PEJUANG) mencadangkan Perikatan Nasional (PN) menggantikan UMNO yang didakwa menjadi ‘duri dalam daging’ terhadap pelbagai masalah dalam negara.

Presiden PEJUANG, Datuk Seri Mukhriz Mahathir, berkata jika gabungan pimpinan Tan Sri Muhyiddin Yassin itu enggan berbuat demikian, PN dan Pakatan Harapan (PH) boleh mempertimbangkan untuk memeterai perjanjian kepercayaan dan perbekalan (CSA) bagi memastikan pentadbiran negara berjalan lancar.

“Kalau boleh adakan satu perjanjian supaya mereka (PN) tidak ambil ahli Parlimen UMNO dan PN boleh buat CSA dengan PH atau sertai Kerajaan Perpaduan, gantikan UMNO yang mewakili orang Melayu.

“Masalah selesai, sudah tentu akan ada perbezaan antara PH dan PN tetapi kalau boleh diketepikan, lakukan demi kebaikan dan masa depan negara,” katanya seperti dilapor portal Free Malaysia Today (FMT), hari ini.

Mukhriz mendakwa ketidakstabilan politik kini berpunca daripada UMNO yang menimbulkan pelbagai isu.

Terbaharu, katanya, membabitkan keputusan Mahkamah Tinggi melepas tanpa membebaskan Presiden UMNO yang juga Timbalan Perdana Menteri, Datuk Seri Dr Ahmad Zahid Hamidi daripada 47 pertuduhan membabitkan kes Yayasan Akalbudi, 4 September lalu.

“UMNO hanya ada 26 ahli Parlimen. Gugurkan mereka, ada lagi 118 kerusi termasuk Ahli Parlimen Muar mewakili MUDA, Syed Saddiq Syed Abdul Rahman.

“Masih cukup untuk Perdana Menteri, Datuk Seri Anwar Ibrahim, dan Kerajaan Perpaduan mentadbir,” katanya.

Bagaimanapun, Mukhriz berkata, PN mesti dihalang daripada mengambil Ahli Parlimen UMNO yang dibimbangi bakal menimbulkan pelbagai masalah lain.

Bekas Ahli Parlimen Jerlun itu mendakwa tidak mustahil sekiranya lama kelamaan bekas Perdana Menteri, Datuk Seri Najib Razak, turut dibebaskan.

“Isu ini memberi kesan tak baik di mata negara luar,” katanya.

Najib disabitkan bersalah pada Julai 2020 atas tuduhan salah guna kuasa, pengubahan wang dan pecah amanah membabitkan RM42 juta dana SRC International.

Bekas Presiden UMNO itu mula menjalani hukuman penjara 12 tahun pada 23 Ogos tahun lalu, selepas Mahkamah Rayuan menolak rayuannya, disusuli Mahkamah Persekutuan mengekalkan sabitan dan hukuman asal. – Berita Harian

Authors

Media Variasi

View all posts

Diyana Rahip

View all posts

View all posts

View all posts


Dua cedera bas ekspres terbalik di lebuh raya PLUS

KUALA LUMPUR: Seorang wanita warga Thailand dan seorang kanak-kanak perempuan warga Indonesia cedera selepas bas ekspres yang dinaiki mereka terbabas dan terbalik kira-kira 500 meter dari Plaza Tol Rawang arah selatan, Lebuh Raya Utara Selatan (PLUS) dekat sini, awal pagi tadi.

Pengarah Jabatan Bomba dan Penyelamat Malaysia (JBPM) Selangor, Datuk Norazam Khamis berkata, wanita berusia 65 tahun itu cedera di kepala manakala kanak-kanak berkenaan cedera di bahagian kaki.

Beliau berkata, pihaknya menerima panggilan kecemasan pada 1.46 pagi dan seramai 10 anggota bersama beberapa jentera dari Balai Bomba dan Penyelamat (BBP) Rawang telah digerakkan dan tiba di lokasi kira-kira 40 minit kemudian.

“Sebaik tiba, kami dimaklumkan terdapat kemalangan membabitkan sebuah bas ekspres yang membawa 30 penumpang masing-masing 16 lelaki, 12 wanita dan dua kanak-kanak terbabas dan terbalik di tepi lebuh raya berkenaan,” katanya dalam kenyataan hari ini.

Menurutnya, kedua-dua mereka berada dalam keadaan stabil dan sedang menerima rawatan di Hospital Sungai Buloh.

Sementara itu, Ketua Polis Daerah Gombak, ACP Zainal Mohamed Mohamed berkata, hasil siasatan awal mendapati bas dalam perjalanan dari Pulau Pinang menuju ke Terminal Bersepadu Selatan (TBS) itu dipandu oleh seorang lelaki warga tempatan berusia 45 tahun.

Menurut Zainal, setibanya di Kilometer 443, bas terbabit yang dipandu di lorong paling kiri tiba-tiba hilang kawalan lalu terbabas ke longkang di sebelah kiri jalan dan seterusnya terbalik ke kiri.

“Tiada sebarang kecederaan parah direkodkan. Penumpang yang lain telah dibawa ke TBS menaiki kenderaan syarikat bas ekspres terbabit selepas semua dipastikan dalam keadaan selamat tanpa sebarang kecederaan,” katanya dalam kenyataan hari ini.

Zainal berkata kes itu disiasat mengikut Seksyen 42(1) Akta Pengangkutan Jalan (APJ) 1987 dan orang ramai yang mempunyai maklumat mengenai kejadian itu diminta tampil membantu siasatan dengan menghubungi Pegawai Penyiasat Trafik, Insp Mohd Shaifuddin Mohd Nor menerusi talian 0176645812 atau 0361262222. – BERNAMA


Model mengamuk, hambur kata kesat terhadap polis

KUALA LUMPUR: Seorang model wanita mengamuk dan menghambur kata-kata kesat kepada polis selepas tidak berpuas hati disaman atas kesalahan memandu menggunakan alat komunikasi dan tidak memakai tali pinggang ketika memandu di Jalan TunSambanthan, di sini.

Ketua Polis Daerah Brickfields, Asisten Komisioner Amihizam Abdul Shukor berkata, pihaknya menyedari satu klip video di aplikasi Tiktok semalam memaparkan perbuatan wanita terbabit yang melakukan provokasi dan menjerit kata-kata kesat kepada dua anggota polis yang sedang bertugas.

Menurutnya, siasatan mendapati suspek berusia 30-an tidak puas hati kerana disaman dengan kesalahan memandu menggunakan alat komunikasi dan tidak memakai tali pinggang semasa memandu.

“Kejadian provokasi terbabit dikatakan berlaku pada 3.40 petang Isnin lalu dan sehingga kini, video terbabit masih boleh diakses serta mempunyai 274 perkongsian di Facebook dan 5,414 perkongsian di Tiktok dan dikhuatiri boleh menjatuhkan imej Polis Diraja Malaysia (PDRM).

“Kes disiasat mengikut Seksyen 186 Kanun Keseksaan kerana menghalang penjawat awam dalam menjalankan tugasnya, Seksyen 14 Akta Kesalahan Kecil dan Seksyen 233 Akta Komunikasi dan Multimedia 1998,” katanya dalam kenyataan hari ini, lapor Harian Metro.

Sebarang maklumat jenayah boleh disalurkan ke Hotline Polis Brickfields di talian 03-2297 9222, Hotline Polis Kuala Lumpur di talian 03-2115 9999 atau mana-mana balai polis yang berdekatan.

Author

Media Variasi

View all posts

View all posts


Sanusi ditahan, dihadap ke mahkamah pagi ini

KUALA LUMPUR: Menteri Besar Kedah, Datuk Seri Muhammad Sanusi Md Nor dipercayai ditahan di sebuah hotel di Mont Kiara, dekat sini awal pagi Selasa.

Beliau ditahan oleh sepasukan polis dari Jabatan Siasatan Jenayah (JSJ) Selangor, kira-kira jam 3 pagi ketika berada dalam sebuah bilik di tingkat 33A di hotel berkenaan.

Muhammad Sanusi kemudian dibawa menaiki sebuah kenderaan pacuan empat roda milik pasukan polis diiiringi kenderaan lain dari JSJ Kontinjen Selangor menuju ke Ibu Pejabat Polis Daerah (IPD) Gombak dan video penahanan terbabit berdurasi dua minit 50 saat itu kini tular di media sosial, lapor Sinar Harian.

Muhammad Sanusi dijangka akan dihadapkan ke Mahkamah Sesyen Selayang pada pagi Selasa bagi menghadapi pertuduhan mengikut Seksyen 4(1)(A) Akta Hasutan.

Media sebelum ini melaporkan, Muhammad Sanusi dalam satu siri ceramah anjuran Perikatan Nasional (PN) didakwa mengeluarkan kenyataan yang dikatakan menghina Sultan Selangor.

Menerusi video tular terbabit, Muhammad Sanusi turut didakwa meremehkan pelantikan Menteri Besar, Datuk Amirudin Shari.

Sebelum itu, Ketua Polis Negara, Tan Sri Razarudin Husain berkata, polis menerima 31 laporan di seluruh negara membabitkan kenyataan Muhammad Sanusi yang didakwa mempertikai kewibawaan Institusi Kesultanan Selangor.

Author

Media Variasi

View all posts

View all posts


Nahas Elmina: Jenazah Allahyarham Johari selamat dikebumi

GOMBAK: Jenazah Allahyarham Datuk Seri Johari Harun yang terbabit dalam nahas pesawat ringan di Elmina, Shah Alam, Khamis lalu selamat dikebumikan hari ini.

Jenazah Pengerusi Jawatankuasa Kerajaan Tempatan, Perumahan, Alam Sekitar dan Teknologi Hijau Pahang itu dikebumikan di Tanah Perkuburan Islam Raudhatul Sakinah Fasa 2, Batu Caves sekitar pukul 12.05 tengah hari.

Turut dilihat hadir ialah Timbalan Perdana Menteri, Datuk Seri Ahmad Zahid Hamidi; Menteri Besar Pahang, Datuk Seri Wan Rosdy Wan Ismail dan Timbalan Ketua Polis Negara, Datuk Seri Ayob Khan Mydin Pitchay.

Sebelum itu, jenazah Allahyarham dituntut ahli keluarganya di Jabatan Forensik Hospital Tuanku Ampuan Rahimah (HTAR), Klang.

Allahyarham kemudian dibawa ke Masjid Jamek Ar-Rahimiah bagi solat jenazah.

Johari, 53, yang juga Ahli Dewan Undangan Negeri (ADUN) Pelangai antara 10 mangsa tragedi pesawat berkenaan.

Pada Khamis, seramai 10 mangsa disahkan terkorban dalam nahas pesawat jenis jet peribadi itu.

Mangsa terdiri daripada lapan penumpang dan kru pesawat, selain dua orang awam iaitu penunggang motosikal dan pemandu kereta yang kebetulan melalui lokasi nahas.

Pesawat itu sedang dalam perjalanan dari Langkawi ke Subang dan mendapat pelepasan untuk mendarat pada jam 2.50 petang.

Authors

Media Variasi

View all posts

Diyana Rahip

View all posts

View all posts

View all posts


Bekalan ikan segar mencukupi – LKIM

Beliau berkata, pengurangan pendaratan ikan hanya berlaku di negeri-negeri pantai timur sahaja, manakala di pantai barat dapat mendaratkan ikan seperti biasa.

“Secara keseluruhan bekalan ikan tidak terjejas dan isu pengurangan pendaratan di pantai timur juga tidak signifikan sebab nelayan sekarang (pantai timur) boleh turun ke laut tidak macam dulu.

“Dulu tidak ada pemecah ombak tapi sekarang sudah ada (pemecah ombak) yang membolehkan nelayan pergi menangkap ikan,” katanya kepada Bernama selepas menyampaikan sumbangan kepada 46 nelayan daerah Besut yang terjejas banjir di Kompleks LKIM Besut, di sini hari ini.

Menurut beliau, sekiranya berlaku juga masalah kekurangan ikan, LKIM akan mengeluarkan stok ikan segar beku (QFish) bagi menstabilkan bekalan protein tersebut.

Terdahulu, Yusoff turut menyampaikan sumbangan wang tunai RM500, Qfish dan beras di bawah program Tabung Bencana Alam dan Kebajikan Nelayan LKIM kepada 36 nelayan di Chalet Nelayan Resort di daerah Setiu.

“Program ini adalah program yang dilaksanakan secara berterusan bagi memberi bantuan segera kepada nelayan yang terjejas dalam bencana alam atau kemalangan sekali gus meringankan beban mangsa dan keluarga.

“Pada tahun ini sahaja, LKIM telah menyalurkan bantuan melalui tabung berkenaan berjumlah RM1.1 juta kepada 1,337 penerima,” katanya.

Menurutnya LKIM juga mengaktifkan Bilik Gerakan Bencana LKIM di peringkat negeri dan ibu pejabat untuk menyelaras persiapan bantuan kepada komuniti nelayan. – BERNAMA


IKMa sasar pengambilan 500 pelajar Disember ini

PETALING JAYA: Institut Koperasi Malaysia (IKMa) komited dalam merealisasikan negara keusahawanan mendepani krisis ekonomi dunia lebih besar dijangka berlaku pada akan datang.

Justeru, IKMa, sebuah universiti pembangunan dan mengembangkan latihan serta pendidikan koperasi, menyasarkan pengambilan seramai 500 pelajar menyertai pelbagai jenis kursus dan latihan dalam pelbagai peringkat pengajian.

Ketua Pengarah IKMa, Datuk Mohd Ali Mansor berkata, tempoh pengambilan berlaku selewat-lewatnya pada Januari 2023, dan menyediakan tiga fasa semester dalam satu tahun.

“Sebelum ini kita sudah membatalkan Kolej ICOOP (International Cooperative Enterpreneurship College) kerana ingin menumpukan (pentadbiran) universiti.

“Untuk IKMa, kita masukkan empat program awal masing-masing dua diploma dan dua sarjana muda, dan tahun depan peringkat sarjana, selepas cohort sarjana, kita laksanakan peringkat doktor falsafah (PhD),” katanya pada sidang media, di sini.

Terdahulu, beliau hadir pada Majlis Perasmian Konvensyen Aspirasi Koperasi Malaysia (AsKOM) disempurnakan oleh Menteri Pembangunan Usahawan dan Koperasi, Tan Sri Noh Omar.

Konvensyen berkenaan membabitkan kerjasama IKMa, Suruhanjaya Koperasi Malaysia (SKM), Angkatan Koperasi Kebangsaan Malaysia Berhad (Angkasa) di Wisma Angkasa, Kelana Jaya, di sini.

Turut hadir, Presiden Angkasa, Datuk Seri Dr Abdul Fattah Abdullah dan Timbalan Pengerusi SKM, Amran Abdul Kadir.

Mohd Ali berkata, pengajian IKMa juga dibiayai oleh Perbadanan Tabung Pendidikan Tinggi Nasional (PTPTN), selain mempelawa Top 100 koperasi terbesar negara untuk menaja pelajar dan ahli di universiti, selain di peringkat SKM ditaja Kumpulan Wang Persaraan (KWAP), selepas mendapat kelulusan beroperasi dalam masa terdekat.

“Kita masukkan dahulu kampus sementara di Jalan Templer. Kita sudah mendapat kelulusan penubuhan, dan sedang menanti kelulusan daripada MQA (Agensi Kelayakan Malaysia) untuk mendapatkan akreditasi bagi membolehkan beroperasi yang dijangka selesai hujung November ini.

“Kita harap, ada kajian kepada aset (IKMa) dan selepas penubuhan Kabinet baharu, Yang Amat Berhormat Perdana Menteri rasmi pusat kami,” katanya.

Author

Tun Puteh Wanti

View all posts

View all posts


Anwar minta Singapura teliti kesan penambakan di sekitar Batu Puteh

SINGAPURA: Perdana Menteri, Datuk Seri Anwar Ibrahim meminta supaya Singapura meneliti setiap penambakan di sekitar kawasan Batu Puteh, agar tidak memberi kesan kepada persekitaran dan persempadanan.

“Hal itu harus dimuktamadkan. Saya mendapat persetujuan Perdana Menteri, Lee Hsien Loong untuk mendengar hujah kita dalam masa terdekat,” katanya kepada media Malaysia di akhir lawatan rasmi ke republik ini hari ini.

Menurut Anwar, keputusan Mahkamah Keadilan Antarabangsa (ICJ) telah meletakkan kawasan Batu Puteh sebagai milik Singapura, maka penambakan yang dilakukan Singapura adalah mengikut keputusan yang sah.

Semasa ditanya jika Malaysia tidak lagi bercadang untuk membuat rayuan berhubung keputusan ICJ itu, Anwar berkata “Kita dah terlepas kesempatan itu.”

“Kita terpaksa terima keputusan ICJ, tetapi penafsiran, pentakrifan dan interpretasi persetujuan itu sedang kita bincang sejauh mana penambakan (di pihak Singapura) yang boleh dilakukan,” katanya.

Bagaimanapun Perdana Menteri berkata, beliau mahukan supaya rundingan itu dilakukan secara baik antara dua negara sahabat.

Dalam merumuskan lawatan sehari beliau ke Singapura hari ini, Anwar berkata, kunjungan beliau dapat manfaatkan beberapa perkara temasuk isu-isu rundingan terus serta isu-isu sensitif, yang menurutnya boleh dibincangkan lagi dengan teliti, termasuk berkaitan isu pembekalan air.

Anwar berkata, terdapat kesediaan Singapura membuka perbincangan berkaitan isu air dengan perkiraan baharu bagi memastikan bekalan air mencukupi bagi negeri Johor dan republik ini, dan menurutnya rundingan penyumberan air boleh diperluas ke negeri Pahang.

Beliau berkata, perbincangan dengan rakan sejawatnya dari Singapura Lee Hsien Loong turut menyentuh isu berkenaan kesesakan di Tambak Johor, yang disifatkan Anwar sebagai menyusahkan ratusan ribu rakyat Malaysia dan juga rakyat Singapura ke Malaysia.

“Kami bersetuju untuk diperbaiki sementara. Kita perkenalkan sistem digital lebih canggih, tapi juga berikan kemudahan tambahan, terutamanya hujung minggu dan waktu pagi untuk pekerja-pekerja Malaysia yang terpaksa bangun pukul 4 pagi untuk mencari rezeki dan balik dalam kesusahan,” katanya dan menambah pihak Singapura turut setuju untuk memberikan kerjasama menanganinya.

Mengenai lalu lintas ruang udara,  Anwar berkata, kedua-dua negara bersetuju untuk menetapkan kawasan yang harus jadi hak mutlak Malaysia.

“Di samping itu Singapura bersedia berbincang supaya laluan untuk Lapangan Terbang Antaranangsa Changi tidak diganggu sesiapa, supaya dapat dimanfaatkan untuk laluan penerbangan republik itu,” katanya. – BERNAMA


Ketahui 6 khasiat makan durian!

DURIAN antara buah-buahan tempatan yang memiliki banyak khasiat dan makan pada kadar berpatutan ia bermanfaat untuk kesihatan, tetapi jika berlebihan boleh mengundang mudarat.

Mengikut Kementerian Kesihatan (KKM), bagi penghidap penyakit kronik tiga serangkai kencing manis, darah tinggi dan jantung serta yang ada masalah buah pinggang, dinasihatkan makan berpada-pada.

Ini kerana, durian mengandungi kadar gula dan kalium (potassium) yang tinggi yang boleh mempengaruhi pesakit penyakit kronik berkenaan.

Namun, hakikatnya, nikmatlah raja buah ini kerana ia juga mengandungi manfaat baik untuk kesihatan, iaitu mengandungi phytonutrien dan antioksidan tinggi dipercayai dapat menurunkan kadar kolesterol dan membersihkan darah.

Kajian mendapati durian berpotensi mengelakkan jangkitan kulat kerana kandungan zat besi yang tinggi membantu sel darah putih menghasilkan kimia semula jadi untuk membunuh jangkitan.

Kajian juga menunjukkan durian sebagai ejen kecantikan kerana mengandungi Vitamin C bagi membantu mencerahkan kulit.

Antioksidan yang terkandung di dalam durian dapat melawan bakteria penyebab jerawat. Bintik hitam pada wajah akan dapat diatasi dengan rawatan menggunakan buah durian.

Selain itu, Vitamin C di dalam durian juga membantu ketahanan badan atau imuniti seseorang.

Selain pelbagai vitamin tinggi, ia juga mengandungi kandungan nutrien dan bahan kimia organik yang berfungsi sebagai antioksidan bagi mencegah atau melawan kanser.

6 KHASIAT MAKAN DURIAN:

* Mengatasi sembelit kerana ia mengandungi banyak serat.

* Mengatasi anemia kerana mengandungi folat atau Vitamin B9 yang boleh menghasilkan sel darah merah.

* Menjaga kesihatan kulit kerana mengandungi Vitamin C yang berfungsi sebagai antioksidan dan antipenuaan.

* Mengandungi banyak potasium atau kalsium sehingga baik untuk kesihatan tulang dan sendi. – Mengatasi migrain kerana mengandungi ribofl avin atau Vitamin B2.

* Meredakan tekanan kerana mengandungi Vitamin B6 atau piridoksin.

* Menjaga kesihatan gigi dan mulut kerana mengandungi phosphor.

Authors

Media Variasi

View all posts

Diyana Rahip

View all posts

View all posts

View all posts


Elavarasan dilantik ketua jurulatih skuad B-23 kebangsaan

PETALING JAYA: Persatuan Bolasepak Malaysia (FAM) hari ini mengumumkan pelantikan pembantu ketua jurulatih pasukan negara E.Elavarasan sebagai ketua jurulatih skuad bawah-23 (B-23) kebangsaan yang baharu.

Elavarasan akan dibantu Juan Torres Garrido dari Sepanyol sebagai pembantu ketua jurulatih, jurulatih tempatan Kris Yong (jurulatih penjaga gol) dan dua jurulatih Korea Selatan iaitu Jihyeon Park (jurulatih kecergasan) dan Lee Jeyoon sebagai jurulatih analisa persembahan.

“Saya berbesar hati menerima tugas yang tidak mudah dilaksanakan ini, terima kasih kepada Presiden FAM yang percaya kepada keupayaan kami dan juga terima kasih kepada jurulatih Kim (ketua jurulatih negara Kim Pan Gon),” katanya pada sidang media di Wisma FAM hari ini.

Mengulas dua peranan yang digalasnya kini, anak kelahiran Selangor berusia 60 tahun itu berkata beliau bersedia untuk memberi yang terbaik dalam membantu Pan Gon mengumpul pemain terhebat ke dalam skuad senior dan pada masa sama menyediakan pemain muda berkualiti.

Bekas jurulatih PDRM FC dan Sarawak United FC itu berkata bagi mendapatkan pemain berkualiti tinggi, beliau dan kakitangan kejurulatihannya akan memberi fokus yang lebih komprehensif dalam mengenal pasti pemain berbakat.

“Mengenal pasti bakat-bakat ini sangat penting untuk masa depan pasukan kebangsaan kerana asas pemain adalah bakat yang kita ada dari pasukan B-23 negara, jadi ia satu tugas yang besar,” katanya.

Justeru beliau berharap semua pihak termasuk kelab boleh memberi kerjasama dengan melepaskan pemain mereka yang diperlukan untuk tugasan dengan skuad B-23.

Elavarasan turut teruja untuk membimbing skuad itu ke Sukan Olimpik 2024 di Paris yang disifatkannya sebagai tugas yang mencabar.

Sementara itu, Pengarah Teknikal FAM Scott O’Donell berkata pelantikan Elavarasan adalah bagi memastikan kedua-dua pasukan menggunakan pendekatan yang sama dalam permainan.

“Pada pandangan saya pelantikan Elavarasan selari dengan gaya permainan dan falsafah pasukan pertama.. tugas utamanya ialah memastikan terdapat kumpulan pemain yang lebih besar untuk dipilih oleh Pan Gon. Itulah sebabnya kami melantik beliau sebagai ketua jurulatih,” katanya.

Elavarasan, yang dilantik sebagai pembantu ketua jurulatih skuad nasional Mac lepas, memainkan peranan dalam kejayaan pasukan Harimau Malaya menamatkan penantian 42 tahun layak ke Piala Asia 2023 pada Jun.

Pelantikannya mengisi kekosongan yang ditinggalkan bekas ketua jurulatih B-23 Brad Maloney selepas warga Australia itu meninggalkan FAM secara persetujuan bersama, Julai lepas. – BERNAMA


Akibat enggan bubar UMNO, Zahid Hamidi disabit 87 pertuduhan, parti nak diharamkan’

GOMBAK: Datuk Megat Zulkarnain Omardin mencabar Tan Sri Noh Omar untuk membuktikan kesahihan bahawa UMNO tidak pernah diarah untuk diharamkan.

Pengerusi UMNO Selangor itu berkata, Noh Omar sebelum ini menyebut bahawa bekas Perdana Menteri, Tun Dr Mahathir Mohamad tidak mengarahkan untuk mengharamkan UMNO, sebaliknya hanya mahu parti terbesar orang Melayu itu dibubarkan.

Dedah Megat, Presiden UMNO, Datuk Seri Dr Ahmad Zahid Hamidi ketika itu turut dipanggil Dr Mahathir untuk membubarkan parti itu.

“Oleh sebab Zahid tidak mahu membubarkan UMNO, maka beliau disabitkan dengan 87 pertuduhan.

“Bukan itu sahaja, malah arahan untuk mengharamkan UMNO juga keluar.

“Apa yang Datuk Seri Anwar Ibrahim sebut (arahan haramkan UMNO) adalah kenyataan. Anwar pernah sebut kalau beliau jadi ahli UMNO, beliau akan hormat Zahid yang menyelamatkan UMNO,” katanya berucap ketika Pelancaran Jentera Pilihan Raya Negeri (PRN) Kerajaan Perpaduan DUN Hulu Kelang di sini pada Rabu.

Turut hadir adalah Menteri Besar Selangor, Datuk Seri Amirudin Shari; Presiden Amanah, Datuk Seri Mohamad Sabu; serta beberapa kepimpinan BN dan Pakatan Harapan (PH).

Baru-baru ini, Noh dalam ucapannya mendedahkan, beliau dan beberapa pemimpin UMNO pernah mengadakan perjumpaan bersama Dr Mahathir tidak lama dahulu.

Dalam pertemuan itu, dakwanya, Dr Mahathir menegaskan bahawa, kaum Melayu perlu bersatu semula menerusi penyatuan UMNO dan Bersatu.

Katanya, Dr Mahathir seterusnya meminta kedua-dua parti dibubarkan sebelum parti baharu ditubuhkan.

“Beliau bukan suruh haramkan UMNO, beliau cadang UMNO dibubarkan.

“Saya cakap kalau ini jadi kenyataan sudah tentu Dr Mahathir jadi Presiden Penaja,” katanya.

Author

Fazleen Safina Abd Jamil

View all posts

View all posts


PN menang besar, Kedah diumum cuti Ahad

SHAH ALAM: Perikatan Nasional (PN) mengumumkan negeri Kedah sebagai cuti umum pada Ahad, susulan kemenangan pada Pilihan Raya Negeri (PRN).

Perkara itu diumumkan oleh Datuk Seri Muhammad Sanusi Md Nor, selepas PN mendominasi kemenangan di  33 kerusi Dewan Undangan Negeri (DUN), sekali gus cukup untuk membentuk kerajaan negeri.

Kemenangan itu turut menyaksikan Muhammad Sanusi kekal sebagai Menteri Besar Kedah, selain berjaya mempertahankan kerusi DUN Jeneri.

Muhammad Sanusi menang dengan majoriti selesa sebanyak 16,050 undi, mengatasi calon Barisan Nasional (BN), Datuk Muhamad Khizri Abu Kassim yang mendapat sebanyak 5,773 undi.

Selain itu, bekas bintang bola sepak, Baddrol Bakthtiar yang bertanding kali pertama menang di DUN Gurun, selepas menumpaskan calon dari Pakatan Harapan (PH), Firdaus Johari, dengan jumlah undi sebanyak 17,771.

Malah, seorang lagi bekas bintang bola sepak tempatan, Radhi Mat Din turut berjaya menakluk DUN Alor Mengkudu, selepas menewaskan calon PH, Datuk Mahfuz Omar yang sebelum ini menang di kerusi Parlimen Pokok Sena.

Radhi menang dengan keseluruhan undi sebanyak 18,936, manakala Mahfuz hanya meraih 8,832 undi.

Kerusi panas DUN Pedu turut menyaksikan Radzi Md Amin membenam bekas Menteri Besar Kedah, Datuk Seri Mahdzir Khalid yang bertanding di bawah tiket BN.

Radzi memperoleh 14,397 undi, sementara  Mahzir dengan 8,024 undi.

Sebelum ini, Menteri Besar Selangor, Datuk Seri Amirudin Shari mengumumkan cuti umum pada Isnin sekiranya gabungan PH-BN menang pada PRN pada Sabtu.

Author

View all posts


PRN: Jangan main isu sensitif, agama, kaum ketika berkempen – Sultan Selangor

KLANG: Sultan Selangor, Sultan Sharafuddin Idris Shah mengingatkan calon pilihan raya dan penyokong agar tidak memainkan isu berkaitan agama, kaum dan isu sensitif lain yang boleh merosakkan keharmonian dan perpaduan rakyat sepanjang kempen Pilihan Raya Negeri (PRN) yang akan diadakan kelak.

Baginda berpesan supaya setiap kempen pilihan raya dijalankan dengan cara berhemah dan bertanggungjawab dengan mematuhi undang-undang pilihan raya sedia ada serta undang-undang lain yang berkaitan.

“Calon dan penyokong juga diingatkan tidak mencaci, menabur fitnah dan mengadu domba terhadap pihak lawan ketika berkempen bagi mengelakkan perpecahan dalam kalangan rakyat,” titah baginda ketika Istiadat Pembubaran Dewan Undangan Negeri (DUN) Selangor di Balai Dewan Diraja Istana Alam Shah, di sini, hari ini.

Sultan Selangor menjelaskan istiadat berkenaan diadakan lebih awal, hari ini memandangkan baginda bersama Tengku Permaisuri Selangor Tengku Permaisuri Norashikin akan berangkat menunaikan ibadah haji esok dan dijangka kembali ke tanah air selepas menunaikan ibadah haji pada 4 Julai ini.

“Maka oleh yang demikian, Beta dalam menjalankan kuasa diberikan di bawah Fasal (2) Perkara 70 Undang-undang Tubuh Kerajaan Selangor 1959 dan setelah berunding dan menerima permintaan pembubaran DUN Selangor dari Menteri Besar, telah berkenan menandatangani Proklamasi Pembubaran Dewan Negeri Selangor hari ini dan akan berkuat kuasa pada hari Jumaat 23 Jun,” titah baginda.

Dalam masa sama, Sultan Sharafuddin berharap semua pihak dapat mendoakan agar Allah mempermudahkan segala urusan baginda berdua ketika menjalankan ibadah haji dan memperoleh haji yang mabrur.

Susulan perkenan Sultan Sharafuddin itu, ia menyaksikan DUN Selangor yang diterajui PH dibubarkan dua hari lebih awal daripada mandat yang sepatutnya tamat pada 25 Jun ini.

Persidangan DUN Selangor yang pertama adalah pada 26 Jun 2018, selepas Pilihan Raya Umum ke-14 (PRU14) pada 9 Mei 2018.

Selain Selangor, lima lagi negeri akan berhadapan dengan PRN tahun ini, iaitu Pulau Pinang, Negeri Sembilan, Kedah, Terengganu dan Kelantan.

Sementara itu, Sultan Selangor juga memaklumkan bahawa pada 28 Julai nanti, baginda akan berangkat ke London untuk menjalani rawatan dan pembedahan Holmium Laser Enucleation of the Prostate (HoLEP) yang akan diketuai oleh Dr Tev Aho.

“Beta menjangkakan akan kembali ke tanah air pada 15 Ogos 2023. Sekiranya kesihatan Beta mengizinkan, Beta akan berangkat balik lebih awal daripada tarikh berkenaan,” titah baginda.

Sultan Sharafuddin juga berharap pada sekalian yang hadir dapat mendoakan kesihatan dan kesejahteraan baginda ketika menjalani rawatan itu nanti agar kembali sembuh seperti sediakala bagi membolehkan baginda menjalankan tugas. – BERNAMA


Polis simpan telefon bimbit Rafizi untuk analisis forensik – KPN

KUALA LUMPUR: Polis Diraja Malaysia (PDRM) menafikan tindakan menyimpan telefon bimbit milik Timbalan Presiden PKR Rafizi Ramli sebagai satu bentuk intimidasi.

Ketua Polis Negara, Tan Sri Acryl Sani Abdullah Sani berkata, tindakan tersebut adalah sebahagian proses siasatan bagi kesalahan di bawah Kanun Keseksaan (Akta 574) dan Akta Komunikasi dan Multimedia 1998 (Akta 588) bagi membolehkan analisis forensik digital dijalankan.

“Peranti berkenaan akan dipulangkan kelak setelah proses analisis dan siasatan selesai,” kata Acryl Sani dalam kenyataan malam tadi.

Beliau berkata Rafizi telah dipanggil dan dirakam percakapan pada 3 Sept lepas bagi membantu siasatan setelah laporan polis diterima berhubung kenyataan tular di aplikasi media sosial yang didakwa berunsur fitnah terhadap Menteri di Jabatan Perdana Menteri (Tugas-Tugas Khas) Datuk Dr Abdul Latiff Ahmad.

Katanya bagi membantu siasatan, sebuah telefon bimbit bersama kad sim dipercayai digunakan untuk memuat naik hantaran yang disiasat, telah diambil dan disimpan oleh pihak polis bagi proses analisis forensik digital.

Selain itu, beliau berkata pihaknya juga sedang menyiasat laporan yang dibuat terhadap Dr Abdul Latiff dan sesi rakaman keterangannya telah dijalankan, selain turut memaklumkan proses siasatan bagi kedua-dua laporan polis adalah secara profesional tanpa sebarang bentuk tekanan seperti didakwa oleh pihak tertentu.

“Orang ramai dinasihatkan agar tidak membuat sebarang spekulasi yang boleh mengganggu proses siasatan dan memberikan ruang kepada PDRM untuk menyiapkan kertas siasatan,” katanya.

Ketua pembangkang Datuk Seri Anwar Ibrahim dalam kenyataan media hari ini menggesa  Acryl Sani menghentikan tekanan dan gangguan terhadap Rafizi susulan tindakan polis merampas telefon bimbit timbalan presiden PKR itu ketika beliau memberi keterangan berhubung dakwaan terhadap Dr Abdul Latiff pada Sabtu. – BERNAMA


Pendaki Malaysia temui ajal ketika mendaki Mera Peak di Nepal

PUTRAJAYA: Kakitangan Petronas Chemicals, Hazlami Ahmad Nizam, 33, meninggal dunia ketika mendaki Mera Peak, Nepal hari ini.

Pejabat Perwakilan Diplomatik Malaysia (Malawakil) di Nepal ketika dihubungi berkata, pihaknya ada menerima berita kematian rakyat Malaysia ketika mendaki puncak pada ketinggian 6,476 meter dari aras laut itu namun belum mendapat laporan penuh.

Menurutnya, Malawakil mendapat panggilan berkaitan perkara itu pada jam 11 pagi (waktu Nepal) hari ini.

Katanya, pihaknya akan berkongsi maklumat kejadian sekiranya sudah mendapat laporan penuh.

Seorang rakan arwah yang enggan dikenali berkata, proses mendapatkan bantuan helikopter sedang diuruskan bagi membawa turun jenazah yang dijangka dilakukan esok.

Menurutnya, dia mendapat berita itu dari ahli keluarga arwah selepas dihubungi pihak yang menguruskan pendakian arwah di Nepal.

Katanya, dia mengenali arwah yang bertugas di Gambang, Kuantan ketika terbabit dalam aktiviti pendakian dan ahli keluarga meminta bantuannya bagi proses membawa turun dan membawa pulang jenazah ke tanah air.

“Saya juga sudah berhubung dengan Malawakil di Nepal dan beberapa ahli keluarga arwah akan berangkat ke Nepal esok bagi menguruskan proses membawa pulang jenazah,” katanya ketika dihubungi sebentar tadi.

Mera Peak adalah satu daripada 18 puncak gunung yang popular di banjaran Gunung Himalaya, Nepal. – Berita Harian

Authors

Media Variasi

View all posts

Diyana Rahip

View all posts

View all posts

View all posts


Pemilihan calon TPM, menteri perlu keputusan kolektif semua parti dalam GPS

Naib Presiden Parti Pesaka Bumiputera Bersatu (PBB) yang juga Menteri Pendidikan, Inovasi dan Pembangunan Bakat Sarawak, Datuk Roland Sagah Wee Inn berkata, gabungan itu yang meraikan pelbagai pandangan perlu membuat keputusan dipersetujui semua.

Beliau berkata demikian selepas merasmikan Kuching Bookfair 2022 di Pustaka Negeri Sarawak, di sini hari ini.

Semalam, Datuk Seri Anwar Ibrahim dalam sidang media sulungnya selepas mengangkat sumpah jawatan Perdana Menteri ke-10 dilapor berkata, kerajaan perpaduan yang dibentuk dengan penyertaan beberapa parti akan memastikan kestabilan negara dan ekonomi serta menjunjung semangat Perlembagaan Persekutuan.

Tiga komponen terbesar yang membentuk kerajaan perpaduan iaitu Pakatan Harapan (PH), Barisan Nasional (BN) dan Gabungan Parti Sarawak (GPS).

Bagi jawatan Timbalan Perdana Menteri, Anwar berkata, biasanya jawatan itu diberikan kepada blok kedua terbesar dalam kerajaan.

“Oleh kerana Perdana Menteri daripada PH, biasanya Timbalan Perdana Menteri itu daripada komponen kuat yang lain. Setakat ini BN, dan kepada Sabah dan Sarawak. Komponen yang kuat di Sabah dan Sarawak ialah GPS, jadi ini dalam pertimbangan,” kata Perdana Menteri.

GPS yang merupakan gabungan empat parti terdiri daripada PBB, Parti Rakyat Bersatu Sarawak (SUPP), Parti Rakyat Sarawak (PRS) dan Parti Demokratik Progresif (PDP), memenangi 23 daripada keseluruhan 31 kerusi Parlimen di negeri itu pada Pilihan Raya Umum ke-15 (PRU15), 19 November lepas. – BERNAMA


Terengganu FC ‘ciplak’ rekaan jersi terburuk AC Milan?

TERENGGANU FC menjadi buah mulut para peminat bola sepak apabila melancarkan jersi pra-musim 2023 mereka yang menyerupai jersi keluaran khas Puma x Nemen untuk pasukan AC Milan pada musim lepas.

Milan telah terlibat dalam salah satu kerjasama jersi yang paling teruk untuk diterima pada musim tahun lalu apabila Puma bekerjasama dengan jenama fesyen Nemen untuk penampilan yang unik dan tidak dijangka.

Walaupun rekaan jersi tersebut tidak digemari ramai, namun, Terengganu FC baru-baru ini melancarkan jersi pra-musim dengan reka bentuk yang hampir sama, menukar hanya jalur merah dengan turquoise.

Jersi pra-musim keluaran Umbro untuk pasukan Terengganu FC 2023 mempunyai jalur biru dan hitam di bahagian tengah baju, manakala bahagian atas dan bawah berwarna putih.

Sempadan antara bahagian berwarna dan putih memberikan rupa bahawa jersi berjalur telah dicat. Seluar pendek dan stokin putih menyerlahkan penampilan seragam pra-musim Terengganu FC yang baharu oleh Umbro.

Selain daripada rekaan yang hampir sama dengan AC Milan, rekaan nombor pada belakang jersey ini turut sama dengan rekaan nombor pasukan Chelsea dari musim 19-20 dengan hanya logo pada nombor ditukarkan.

Terengganu FC nampaknya sedang memerhatikan kelab-kelab Milan. Tahun lepas jersey penjaga gol mereka mengambil warna cerah dari jersey pasukan Inter Milan tetapi dengan corak yang berbeza.

Author

Muhammad Nor Fadzly Mahat

View all posts

View all posts


Pelupusan hutang Felda: Muhyiddin tuntut Anwar mohon maaf – Firma guaman

KUALA LUMPUR: Tan Sri Muhyiddin Yassin menuntut Perdana Menteri, Datuk Seri Anwar Ibrahim agar membuat permohonan maaf tanpa syarat dan terbuka secara bertulis susulan kenyataan berunsur fitnah mendakwa, hutang peneroka Felda berjumlah RM8.3 bilion tidak pernah dilupuskan di bawah pentabiran bekas Perdana Menteri itu.

Tuntutan tersebut dikemukakan dalam surat bertarikh 18 Julai menerusi firma guaman Rosli Dahlan Saravana Partnership.

Menurut surat berkenaan, firma guaman tersebut berkata permohonan maaf kepada anak guam mereka, iaitu Muhyiddin perlu disiarkan di akaun Facebook Anwar, semua laman web serta platform di mana kenyataan fitnah tersebut disiarkan.

Selain itu, dalam tempoh 24 jam daripada penerimaan surat berkenaan, Pengerusi Pakatan Harapan (PH) itu perlu mengemukakan surat atau dokumen yang ditandatangani, mengatakan Anwar sebagai Menteri Kewangan pada akhir Jun lalu meluluskan pelupusan hutang peneroka Felda bernilai RM8.3 bilion.

Pada masa sama, Muhyiddin menerusi firma guaman itu menuntut agar Anwar menarik balik semua kenyataan fitnah tersebut dan memadamkan semua penyiaran kenyataan fitnah dalam tempoh sama selepas menerima surat berkenaan.

“Bahawa Datuk Seri (Anwar) memberi aku janji yang Datuk Seri tidak akan mengulangi kenyataan fitnah tersebut dan/atau membuat apa-apa kenyataan lain dan/atau lanjut yang memfitnah anak guam (Muhyiddin) kami.

“Bahawa permohonan maaf dan aku janji tersebut dibuat tertakluk kepada kepuasan dan/atau syarat-syarat seperti dipersetujui oleh anak guam kami
“Bahawa Datuk Seri membayar ganti rugi dalam jumlah yang dipersetujui anak guam kami,” demikian menurut surat tersebut.

Jelas surat tersebut lagi, kenyataan fitnah dikeluarkan Anwar disifatkan pembohongan, palsu dan mengelirukan dalam maksud biasa dan semula jadi atau sindiran telah mencemar dan merosakkan nama baik serta reputasi anak guam mereka.

“(Kenyataan fitnah itu) mencalar imej dan integritinya sebagai seorang mantan Perdana Menteri dan pemimpin negara.

“Kenyataan fitnah tersebut juga menimbulkan kebencian dan menghakis kepercayaan rakyat terhadap anak guam kami sehingga menyeret anak guam kami ke dalam kehinaan dan skandal awam,” tambah firma guaman itu lagi.

Jika Anwar gagal mematuhi tuntutan-tuntutan dalam tempoh ditetapkan, firman guaman itu berkata pihaknya diarah untuk memulakan tindakan undang-undang terhadap Perdana Menteri.

“Tetapi tidak terhad kepada menuntut ganti rugi dan relif injuksi tanpa notis lanjut kepada Datuk Seri (Anwar),” kata firma tersebut.

Sebelum ini, Muhyiddin dalam kenyataan memaklumkan pelupusan hutang peneroka Felda sudah dilakukannya pada 2021, sekali gus mendakwa tuduhan bahawa beliau tidak melaksanakan perkara itu ketika mentadbir negara adalah tidak benar.

Pengerusi Perikatan Nasional (PN) itu berkata, pelupusan hutang itu disahkan sendiri Menteri di Jabatan Perdana Menteri dalam jawapan di Parlimen pada 23 Februari lalu. – ASTRO AWANI

Authors

Media Variasi

View all posts

Diyana Rahip

View all posts

View all posts

View all posts


Pemain industri vape tempatan mohon kaji semula polisi GEG

KUALA LUMPUR: Pemain industri vape tempatan memohon agar Kerajaan
mengkaji semula polisi Generational End Game (GEG) yang akan mengharamkan vape untuk sesiapa yang dilahirkan selepas 2007.

Menurut Setiausaha Agung Dewan Perniagaan Vape Malaysia (DPVM), Ridhwan Rosli yang hadir bersama wakil-wakil industri dalam sesi libat urus bersama Menteri Kesihatan, Khairy Jamaluddin baru baru ini, menteri memberikan makluman berkenaan akta yang akan dibentangkan di mana ia akan melihat industri vape akhirnya dapat dikawal selia.

Menurutnya, itu merupakan sesuatu yang dinanti-nantikan oleh pemain industri tempatan.

“Menteri Kesihatan turut memberikan pandangan dan pendirian kerajaan berkenaan GEG yang akan mengharamkan vape sama seperti rokok untuk sesiapa yang dilahirkan selepas 2007.

“Setelah membuat perbincangan bersama beberapa pihak dalam industri, kami
berpendapat polisi ini perlu dikaji semula. Terutamanya dari segi pelaksanaannya yang perlu dikaji memandangkan ia melibatkan kesan ke atas akar umbi industri vape yang dibangunkan oleh usahawan tempatan,” katanya.

Ibrahim Morni, pengasas Malaysian Vaping Movement yang juga satu kumpulan aktivis dalam industri vape berkata, ramai dalam industri sememangnya 100 peratus menyokong pelaksanaan undang-undang kawal selia vape.

“Yang kami mahukan adalah peraturan untuk kawal selia. Polisi GEG pula adalah agak drastik kerana ia mengharamkan industri vape pada masa depan. Kami mohon perkenalkan peraturan dahulu dan sambil itu, keputusan berkenaan GEG untuk industri vape dikaji semula.”

“Saya percaya industri vape di Malaysia perlu diberikan pengiktirafan yang sewajarnya dan bukannya untuk diharamkan secara perlahan-lahan,” katanya.

Dalam pada itu, Malaysian Vape Industry Advocacy (MVIA) juga menyarankan supaya kerajaan mengkaji semula polisi GEG untuk vape.

Rizani Zakari, Presiden MVIA berkata, larangan tersebut harus dikaji semula dan ianya tidak boleh dibuat secara terburu-buru kerana ramai yang keliru dengan polisi GEG.

“Selama ini Menteri Kesihatan hanya berkata GEG ini adalah untuk menamatkan tabiat merokok dan mencegah generasi baru daripada memulakan tabiat merokok.

‘Tafsiran merokok bukannya menggunakan vape dan oleh itu ramai yang ingatkan polisi GEG itu tidak melibatkan vape. Hanya baru-baru ini, Menteri Kesihatan berkata GEG ini juga mengharamkan vape pada masa depan dan tidak boleh dijual kepada sesiapa yang dilahirkan selepas 2007,” katanya.

Menurutnya, ramai pemain industri yang tidak hadir dalam sesi libat urus dengan Menteri Kesihatan baru-baru ini tidak setuju dengan polisi GEG ini terutamanya pengusaha kecil dan sederhana dalam industri vape.

Perkara itu perlu dikaji semula kerana ia akan memberikan kesan kepada usahawan tempatan, tegasnya.

Author

Taufik Asmady Abdul Aziz

View all posts

View all posts


Tak rasmi: Juwairiya dahului Azmin di Hulu Kelang

SHAH ALAM:  Calon Pakatan Harapan (PH), Juwairiya Zulkifli mendahului Pengerusi Perikatan Nasional (PN) Selangor, Datuk Seri Mohamed Azmin Ali bagi kerusi Dewan Undangan Negeri (DUN) Hulu Kelang.

Menerusi keputusan tidak rasmi Pilihan Raya Negeri (PRN) Selangor itu, Juwairiya memperoleh 3,575 undi, manakala Azmin dengan 3,068 undi setakat jam 8.01 malam ini.

Juwairiya  sebelum ini merupakan penyandang kerusi DUN Bukit Melawati, manakala Mohamed Azmin adalah penyandang bagi kerusi DUN Bukit Antarabangsa.

Menyusul…

Author

Fazleen Safina Abd Jamil

View all posts

View all posts


ABIM selar kenyataan MP Kapar, Menu Rahmah punca kanser, autisme

CYBERJAYA: Angkatan Belia Islam Malaysia (ABIM) menyelar kenyataan Ahli Parlimen Kapar, Dr Halimah Ali yang mendakwa sajian Menu Rahmah berkemungkinan memberi risiko penyakit autisme dan kanser.

Presiden ABIM, Muhammad Faisal Abdul Aziz berkata, dakwaan wakil dari parti PAS itu amat mendukacitakan kerana selaku seorang Ahli Parlimen, beliau sewajarnya mengemukakan penyelesaian yang boleh menambah baik kehidupan rakyat.

“Beliau tidak seharusnya memperlekeh sebarang inisiatif baik yang mendapat perhatian rakyat seperti Menu Rahmah dengan sentimen untuk mendapatkan populariti politik semata-mata.

“Wakil rakyat Perikatan Nasional (PN) yang ditampilkan sebagai kabinet bayangan kepada jemaah menteri Kerajaan Perpaduan ini perlu berperanan memberikan alternatif serta menjuarai isu rakyat secara ilmiah,” katanya dalam kenyataan hari ini.

Tambah Muhammad Faisal, PN tidak seharusnya mengambil pendekatan sedemikian yang mempertikaikan secara semberono tanpa kemukakan inisiatif yang baik.

Terdahulu, Dr Halimah menyatakan bahawa penyediaan makanan Menu Rahmah yang diperkenalkan kerajaan bersifat ‘low quality’ .

Justeru, beliau berasa bimbang dengan isu keterjaminan makanan yang terdesak sekarang dan didakwanya membingungkan kerajaan.

“Kita tak mahu jalan pintas, kita tak mahu kompromi daripada bekalan makanan yang berkualiti rendah.

“Saya tidak ada masalah dengan istilah Rahmah atau apa tetapi jangan sampai rakyat marhaen B40 diberikan bekalan makanan yang kualiti rendah dan mungkin juga menyebabkan mereka terdedah kepada kanser, penyakit autisme dan sebagainya,” katanya ketika berucap membahaskan titah diraja di Dewan Rakyat baru-baru ini.

Bagaimanapun, kenyataan Dr Halimah itu membuatkan rata-rata rakyat Malaysia ‘terpanggil’ untuk turut membahaskan isu berkenaan di media sosial dan majoritinya melahirkan rasa tidak berpuas hati dengan pendapat beliau.

Author

Diyana Rahip

View all posts

View all posts


Janji palsu, rasuah antara faktor golongan muda berdepan defisit kepercayaan

Beliau berkata, keadaan itu membuatkan golongan muda berasa bingung dan memikirkan nasib mereka tidak terbela sekiranya menyokong pimpinan kerajaan yang mengamalkan budaya sedemikian.

“Saya minta kerjasama saudara, tidak harus ada ‘trust defisit’ bagi orang yang cuba membawa perubahan dengan sedaya mereka mengikut ajaran al-Quran. Kita (kerajaan) cuba.

“Saya datang ke sini bukan untuk mengecam membuta tuli tapi saya ada asas yang kukuh. Percayalah negara ini harus diselamatkan. Negara ini tidak harus terkenal sebagai negara dengan pemimpinnya rasuah belaka,” katanya.

Anwar yang juga Menteri Kewangan berkata demikian pada Majlis Cakna MADANI Perdana Menteri Bersama Pelajar Tajaan Jabatan Perkhidmatan Awam (JPA) Institusi Pengajian Tinggi (IPT) di Universiti Kebangsaan Malaysia (UKM), Bangi di sini hari ini.

Bagi mengembalikan keyakinan golongan muda terhadap kerajaan, Anwar bertekad dengan amanah yang diberikan rakyat kepadanya pada Pilihan Raya Umum ke-15 yang lepas, beliau akan mengembalikan semula tata kelola pentadbiran yang baik selain memerangi isu rasuah dalam memastikan kelancaran kepimpinannya.

Katanya, pimpinan dalam Kerajaan Perpaduan juga mempunyai kesepakatan yang sama untuk meninggalkan amalan buruk itu demi memastikan Malaysia terus terpelihara.

“Saya baru tujuh bulan jadi perdana menteri. Saya tahu ini bukan kerja kecil. Kelompok besar yang rasuah akan berpakat untuk bayar dana kepada orang politik dan NGO (badan bukan kerajaan) untuk serang kerajaan.

“Rakan-rakan saya dalam Jemaah Menteri jaga (perkara ini), walaupun latar belakang lain, parti lain…yang penting kesepakatan kami, komitmen kami tinggalkan amalan yang jelik ini,” katanya. – BERNAMA


Dua pemain profesional DOTA 2 Malaysia antara 46 orang yang diharamkan bertanding selamanya

PERFECT World dan Valve telah mengumumkan senarai seramai 46 pemain profesional Dota 2 yang diharamkan untuk menyertai Dota Pro Circuit (DPC) kerana melanggar integriti yang akan merosakkan prinsip fairplay ini termasuk penggunaan cheat dan pengaturan perlawanan.

Beberapa pemain dari EHOME dan Knights turut terlibat dalam larangan tersebut. Dalam senarai itu turut merangkumi dua pemain Malaysia iaitu AlaCrity dan FelixCiaoBa, masing-masing merupakan pemain dari pasukan Knights.

Due to esports integrity violations, the following players are now Valve and Perfect World-banned. The details are as follows. In cases of a discrepancy, the Chinese version of this announcement shall prevail (available here: https://t.co/cXMQKlvANd) pic.twitter.com/qair8d68OJ

— Perfect World Esports (@PWRDEsports) March 9, 2023

Kedua-dua pemain tersebut telah dilarang selama-lamanya daripada menyertai acara rasmi Valve dan Perfect World. Mereka berdua merupakan pemain profesional Dota 2 Malaysia yang popular dalam kalangan peminat.

Dalam senarai 46 orang pemain yang dilarang, terdapat 21 pemain yang dilarang selama-lamanya, 13 pemain dilarang selama dua tahun, dan 12 pemain dilarang selama  setahun.

Author

Muhammad Nor Fadzly Mahat

View all posts

View all posts


PRU15: Calon BN, PN punyai kelebihan tersendiri – Penganalisis

KUALA LUMPUR: Setiap calon Barisan Nasional (BN) dan Perikatan Nasional (PN) yang bertanding pada Pilihan Raya Umum ke-15 (PRU15) dilihat memiliki kelebihan tersendiri untuk meraih sokongan pengundi.

Penganalisis politik dari Akademi Penyelidikan Strategik Nusantara (NASR), Dr Azmi Hassan berkata barisan calon yang ditampilkan kedua-dua gabungan itu pada 1 November lepas, dipercayai mempunyai strategi bijak dalam usaha memperoleh mandat daripada rakyat menerusi pentas PRU15.

Beliau berkata kekuatan BN terletak berdasarkan barisan calon yang dipertaruhkan merupakan ahli yang ‘original’ (asli) daripada komponen parti tersebut.

“Namun, calon-calon PN mungkin ada (pada asalnya ahli) dari PKR dan UMNO yang tidak nampak keasliannya, maka ini akan menjadi taruhan sama ada pengundi boleh terima calon-calon sedemikian,” katanya kepada Bernama.

Mengulas lanjut, Azmi berkata BN memiliki kekuatan tersendiri kerana sudah mempunyai sokongan pengundi terutamanya dalam kalangan orang Melayu serta akar umbi yang kuat dan utuh berbanding PN.

“Bagaimanapun, PN boleh menerima sokongan pengundi Melayu kerana berdasarkan statistik semasa Pilihan Raya Negeri (PRN) Melaka dan Johor, mereka mampu menarik sebahagian daripada pengundi Melayu ini cuma ia masih tidak mencukupi untuk menang (pada waktu itu).

“…apabila BN dapat mempertahankan penyokong pengundi Melayu, maka PN hanya mampu menarik pengundi Melayu daripada parti pembangkang lain seperti (penyokong) PKR, Amanah atau Warisan,” katanya.

Sebelum ini, Suruhanjaya Pilihan Raya (SPR) memaklumkan menerima sebanyak 1,386 kertas pencalonan untuk PRU15 sepanjang tempoh sejam proses penamaan calon berlangsung bermula 9 pagi, pada 5 November lepas.

Pengerusinya Tan Sri Abdul Ghani Salleh berkata daripada jumlah itu, sebanyak 945 kertas penamaan bagi kerusi Parlimen, 434 bagi kerusi Dewan Undangan Negeri (DUN) dan tujuh bagi Pilihan Raya Kecil (PRK) DUN Bugaya.

Antara nama besar diumumkan bertanding pada PRU kali ini yang mewakili BN ialah Presiden UMNO, Datuk Seri Dr Ahmad Zahid Hamidi dan Perdana Menteri Datuk Seri Ismail Sabri Yaakob bagi mempertahankan kerusi Parlimen masing-masing iaitu Bagan Datuk dan Bera.

PN pula mempertaruhkan beberapa pemimpinnya termasuk Pengerusi PN merangkap Presiden Bersatu, Tan Sri Muhyiddin Yassin yang mempertahankan Parlimen Pagoh dan Timbalan Presiden Bersatu, Datuk Seri Ahmad Faizal Azumu bertanding kerusi Parlimen Tambun.

Sementara itu, penganalisis politik dari Universiti Sains Malaysia (USM), Prof Dr P. Sivamurugan berkata, kekuatan PN terletak kepada kelebihan calon iaitu dari golongan profesional.

Katanya dari aspek pengagihan kerusi bagi Parlimen dan DUN, gabungan itu menggunakan strategi meletakkan calon mengikut kepentingan setiap kawasan serta parti komponennya bagi memastikan kemenangan pada PRU15.

“Sama ada PN mampu menawan hati pengundi, bagi (calon dari) Bersatu ia bergantung sejauh mana calon itu dapat menarik sokongan diberikan penyokong BN dan Pakatan Harapan (PH) sebelum ini.

“Namun, bagi PAS, saya berpendapat parti itu masih mampu mempertahankan kerusi yang telah mereka menang pada PRU14,” kata pensyarah USM itu.

Sivamurugan berkata bagaimanapun, kemenangan parti masih terletak kepada calon selain dilengkapkan dengan jentera parti yang ampuh.

SPR menetapkan 19 November ini sebagai tarikh pengundian dengan pengundian awal pada 15 November. – BERNAMA


Kerajaan dapat jimat RM17 bilion jika T20 tidak diberi subsidi bahan api – Ahmad Maslan

KUALA LUMPUR: Persidangan Dewan Rakyat hari ini diberitahu bahawa kerajaan boleh jimat sehingga RM17 bilion sekiranya golongan berpendapatan tinggi (T20) tidak diberikan subsidi petrol, diesel dan gas petroleum cecair (LPG).

Timbalan Menteri Kewangan, Datuk Seri Ahmad Maslan berkata pada 2022, penggunaan ketiga-tiga bahan api itu dalam kumpulan berpendapatan rendah (B40) hanya sekitar 24 peratus, manakala berpendapatan sederhana (M40) sebanyak 41 peratus dan kumpulan T20 adalah 35 peratus.

“Dari segi angka ialah RM50.8 bilion, kalau darab dengan 35 peratus yang digunakan T20 nilainya RM17.8 bilion.

“Jika T20 tidak diberikan subsidi petrol, diesel dan LPG, anggaran penjimatan RM15 bilion ke RM17 bilion, jadi Ahli-ahli Yang Berhormat boleh bayangkan berapa banyak perkara lain yang kita boleh gunakan untuk bantu rakyat dalam pelbagai urusan di 26 kementerian,” katanya pada sesi soal jawab di Dewan Rakyat.

Beliau menjawab soalan tambahan Datuk Ahmad Amzad Hashim (PN-Kuala Terengganu) yang ingin tahu sama ada langkah kerajaan menggunakan pangkalan data bersepadu dalam mekanisme pemberian subsidi bersasar berkesan untuk mengelak ketirisan, dan bagaimana mereka yang dalam kumpulan M40 yang tercicir ke kumpulan B40 di bandar akan menerima manfaat subsidi bersasar itu.

Ahmad berkata, jumlah subsidi yang diberikan untuk diesel pada 2018-2019 adalah RM5.8 bilion hingga RM6.1 bilion, namun subsidi itu meningkat kepada RM8.4 bilion berikutan penggunaannya yang bertambah.

Sementara itu beliau berkata, kerajaan akan terus memantau aktiviti penyeludupan petrol dan diesel secara bersepadu bersama agensi berkaitan termasuk Jabatan Kastam Diraja Malaysia, Agensi Penguatkuasaan Maritim Malaysia dan Polis Diraja Malaysia.

Katanya, harga RON95 di Malaysia adalah jauh lebih murah iaitu RM2.05 seliter berbanding negara jiran seperti Singapura (RM8.51 seliter), Thailand (RM5.71 seliter) dan Indonesia (RM3.78 seliter).

Ahmad menjawab soalan tambahan Aminolhuda Hassan (PH-Sri Gading) yang mengenai langkah yang diambil kerajaan terhadap individu yang melakukan penyeludupan bahan api tersebut. – BERNAMA


Tanah runtuh: Pengusaha tapak perkhemahan, dua pekerja dipanggil bantu siasatan – Polis

BATANG KALI: Polis telah memanggil pengusaha tapak perkhemahan Father’s Organic Farm dan dua pekerjanya bagi membantu siasatan berhubung tragedi tanah runtuh yang setakat ini telah mengorbankan 24 nyawa.

Ketua Polis Daerah Hulu Selangor, Supt Suffian Abdullah berkata, lelaki tempatan berusia 50-an dan dua pekerja lelaki berusia lingkungan 30-an itu, hadir di Ibu Pejabat Daerah Hulu Selangor petang semalam.

“Kemungkinan (pada masa akan datang) kita akan memanggil lagi pihak-pihak yang terlibat untuk membantu siasatan,” katanya dalam sidang media bersama Pengarah Jabatan Bomba dan Penyelamat Selangor Datuk Norazam Khamis di lokasi kejadian di sini hari ini.

Sebelum ini Menteri Pembangunan Kerajaan Tempatan, Nga Kor Ming berkata, tapak perkhemahan berkenaan diusahakan tanpa lesen kebenaran beroperasi daripada Majlis Daerah Hulu Selangor.

Dalam kejadian sekitar 2.42 pagi Jumaat, runtuhan tanah sepanjang hampir 300 meter dan setinggi 70 meter telah menimpa tapak perkhemahan itu, di Jalan Genting-Batang Kali di sini.

Dalam pada itu, Suffian berkata, 15 mayat mangsa tragedi iaitu dua lelaki dewasa, lapan perempuan dewasa, dua kanak-kanak lelaki dan tiga kanak-kanak perempuan telah diserahkan kepada keluarga mereka semalam.

Katanya, sembilan lagi mayat masih berada di Hospital Sungai Buloh untuk bedah siasat dan tuntutan oleh waris.

“Kita memohon waris dan keluarga terlibat, rakan-rakan (yang) tahu tentang maklumat ini supaya pergi ke Hospital Sungai Buloh untuk membuat pengecaman bagi memudahkan urusan pengembalian mayat kepada keluarga,” katanya.

Beliau berkata, pihaknya mempunyai pasukan khas di hospital bagi membantu menguruskan aspek dokumentasi dan urusan penyerahan mayat kepada keluarga mangsa terlibat.

Operasi mencari dan menyelamat hari ini memasuki hari ketiga dan setakat semalam, sembilan masih hilang dan 61 orang selamat daripada keseluruhan 94 mangsa. – BERNAMA


Noraini tolak andaian ahli UMNO keluar parti kerana DAP masuk Dewan Merdeka

KUALA LUMPUR: Ketua Wanita UMNO, Datuk Seri Dr Noraini Ahmad hari ini menolak andaian kononnya ramai ahli UMNO akan keluar daripada parti itu kerana pemimpin DAP masuk ke Dewan Merdeka, Pusat Dagangan Dunia (WTC) pada Konvensyen Nasional Kerajaan Perpaduan, Ahad lepas.

Sebaliknya beliau berkata, kemasukan pemimpin DAP ke dewan itu perlu dilihat secara positif khususnya dalam konteks pembentukan Kerajaan Perpaduan yang kini mengemudi negara.

“Insya-Allah tiada (ahli UMNO keluar parti). Kita kena gunakan kekuatan parti masing-masing. Macam UMNO, ada kekuatan sendiri, Pakatan Harapan ada kekuatan sendiri.

“GPS (Gabungan Parti Sarawak) ada kekuatan sendiri, GRS (Gabungan Rakyat Sabah) pun ada. Kita jangan tengok yang negatif, kita tengok yang positif, “ katanya kepada pemberita selepas menghadiri Majlis Sambutan Hari Raya Aidilfitri Pihak Berkuasa Kemajuan Pekebun Kecil Perusahaan Getah (RISDA) 2023 di ibu pejabat RISDA di sini hari ini.

Beliau berkata demikian bagi mengulas kenyataan Presiden Muafakat Nasional, Tan Sri Annuar Musa yang menyatakan lebih ramai ahli UMNO akan menolak parti itu selepas Dewan Merdeka dimasuki pemimpin DAP.

Dewan Merdeka dianggap sebagai lokasi istimewa bagi ahli UMNO yang juga merupakan tempat berlangsungnya perhimpunan agung parti itu. – BERNAMA


KDN haramkan jam LGBTQ+ Swatch

KUALA LUMPUR: Kementerian Dalam Negeri (KDN) hari ini secara rasmi mengharamkan semua unsur “Lesbian, Gay, Biseksual, Transgender, Queer and Plus (LGBTQ+)” pada jam tangan dan aksesori pembuat jam Swiss Swatch, hampir tiga bulan selepas ia merampas 172 barangan dalam serbuan ke atas kedai syarikat itu.

Dalam satu kenyataan hari ini, KDN mengumumkan bahawa ia telah mewartakan larangan ke atas “sebarang penerbitan yang berkaitan dengan Lesbian, Gay, Biseksual, Transgender, Queer dan + Plus (LGBTQ+) dalam sebarang bentuk yang terdapat pada jam tangan Swatch bagi mana-mana koleksi termasuk kotak, pembalut, aksesori atau apa-apa perkara lain yang berkaitan”.

Menurut warta kerajaan yang disiarkan hari ini, perintah larangan itu dibuat pada 9 Ogos 2023 oleh Menteri Dalam Negeri, Datuk Seri Saifuddin Nasution Ismail melalui kuasanya di bawah Seksyen 7 Akta Mesin Cetak dan Penerbitan 1984, dengan penerbit penerbitan larangan ini dinamakan sebagai “Swatch Limited, Switzerland”.

Perintah larangan itu menyatakan bahawa “pencetakan, pengimportan, pengeluaran, pengeluaran semula, penerbitan, penjualan, pengeluaran, pengedaran, pengedaran atau pemilikan” jam tangan Swatch dengan “LGBTQ+” “yang berkemungkinan memudaratkan moral adalah dilarang di seluruh Malaysia”.

KDN juga memberi amaran kepada orang ramai hari ini bahawa sesiapa yang mencetak, mengimport, mengeluarkan, mengeluarkan semula, menerbitkan, menjual, mengeluarkan, mengedar, mengedar, atau memiliki untuk tujuan tersebut barangan Swatch yang dilarang akan melakukan kesalahan.

KDN berkata hukuman itu, jika sabit kesalahan, ialah penjara maksimum tiga tahun atau denda maksimum RM20,000 atau kedua-duanya, berdasarkan Seksyen 8(2) Akta Mesin Cetak dan Penerbitan.

Semakan terhadap Akta Mesin Cetak dan Penerbitan menunjukkan bahawa terdapat kesalahan berasingan bagi pemilikan mana-mana penerbitan larangan “tanpa alasan yang sah”, yang boleh dihukum jika sabit kesalahan dengan denda maksimum RM5,000, lapor Malay Mail.

Dalam kenyataan yang sama mengenai larangan yang baru diwartakan itu, KDN berkata ia “komited untuk mencegah penyebaran unsur-unsur yang memudaratkan atau mungkin memudaratkan moral, kepentingan awam dan negara dalam kalangan masyarakat”.

“Dalam perkara ini, penerbitan itu dikenakan Perintah Larangan kerana ia adalah penerbitan yang memudaratkan atau mungkin memudaratkan moral, kepentingan awam, dan kepentingan negara dengan mempromosi, menyokong dan menormalkan gerakan LGBTQ+ yang tidak diterima oleh orang awam di Malaysia,” kata kementerian itu ketika mengulas mengenai barangan Swatch yang baru diharamkan.

KDN juga menyatakan komitmennya dalam memelihara keselamatan dan ketenteraman awam melalui penyeliaan dan pengawalan penerbitan bagi menentang penyebaran unsur, fahaman dan gerakan yang bertentangan dengan “budaya sosial tempatan” dari semasa ke semasa, selaras dengan Percetakan. Akta Akhbar dan Penerbitan.

Pada 13 hingga 15 Mei 2023, pegawai KDN menyerbu 16 kedai Swatch di seluruh Malaysia dan merampas 172 jam tangan bernilai RM64,795.

Menurut Swatch Group (Malaysia) Sdn Bhd, 172 jam tangan Swatch yang dirampas menampilkan sembilan reka bentuk berbeza, dengan kebanyakannya adalah enam rekaan daripada koleksi Pride yang dilancarkan pada 4 Mei 2023 dan telah diiklankan di laman web Swatch sejak tarikh tersebut. .

Baki 29 unit yang menampilkan tiga reka bentuk lain adalah daripada koleksi Pride tahun-tahun sebelumnya dan telah tersedia untuk dijual di Malaysia sejak 2 Jun 2022, atau lebih sedikit daripada 11 bulan sebelum rampasan KDN.

Pada 24 Jun, Kumpulan Swatch (Malaysia) Sdn Bhd memfailkan saman itu melalui permohonan semakan kehakiman di Mahkamah Tinggi di Kuala Lumpur.

Ia menamakan empat responden itu sebagai Ketua Setiausaha KDN, Setiausaha Bahagian Penguatkuasaan KDN, Menteri Dalam Negeri dan Kerajaan Malaysia.

Dalam kertas mahkamah untuk tuntutannya, Kumpulan Swatch berkata ia tidak menerima sebarang aduan daripada orang ramai tentang mana-mana jam tangan yang dirampas, dan berhujah bahawa jam tangan itu tidak menyebabkan sebarang gangguan kepada ketenteraman awam atau moral atau sebarang pelanggaran undang-undang sejak mereka dijual di Malaysia.

Kumpulan Swatch memfailkan tuntutan mahkamah kerana mendakwa pegawai Kementerian Dalam Negeri telah bertindak secara tidak sah, tidak rasional, dengan prosedur yang tidak wajar dan tindakan mereka didakwa tidak seimbang dan untuk tujuan yang tidak wajar.

Dalam tuntutan mahkamahnya, Kumpulan Swatch sedang mendapatkan perintah mahkamah untuk mendapatkan pampasan; untuk membatalkan notis rampasan KDN bagi 172 jam tangan; agar jam tangan yang dirampas dipulangkan dalam tempoh lima hari selepas perintah itu.

Kumpulan Swatch juga memohon pengisytiharan mahkamah bahawa Seksyen 16(2) Akta Mesin Cetak dan Penerbitan (PPPA) 1984 hanya memberi kuasa kepada pegawai Kementerian Dalam Negeri untuk menggeledah kedai Swatch dalam “keadaan mendesak” atau keadaan penting, dan perintah untuk membatalkan keputusan dan tindakan pegawai KDN terhadap penggeledahan stor Swatch dan rampasan jam tangan.

Untuk permohonan semakan kehakiman, pemohon mesti mendapatkan kebenaran daripada Mahkamah Tinggi sebelum tuntutan mahkamah sebenar boleh diteruskan untuk pendengaran.

Mahkamah Tinggi dijadual mendengar permohonan Kumpulan Swatch untuk kebenaran semakan kehakiman pada 23 Ogos.

Author

Taufik Asmady Abdul Aziz

View all posts

View all posts


Beku akaun: Bersatu akan terus beri kerjasama – Hamzah

KUALA LUMPUR: Parti Pribumi Bersatu Malaysia (Bersatu) akan terus memberi kerjasama kepada Suruhanjaya Pencegahan Rasuah Malaysia (SPRM) berhubung pembekuan akaun bank parti itu oleh badan tersebut.

Setiausaha Agungnya, Datuk Seri Hamzah Zainudin berkata, Bersatu menerima alasan bahawa langkah yang diambil SPRM itu adalah sebahagian daripada proses siasatan.

“Para pemimpin dan pegawai parti Bersatu yang diminta memberi keterangan kepada SPRM juga telah diarahkan agar memberi kerjasama sepenuhnya,” katanya dalam kenyataan di sini hari ini.

Terdahulu Ketua Pesuruhjaya SPRM, Tan Sri Azam Baki mengesahkan pihaknya telah membekukan beberapa akaun bank milik Bersatu bagi tujuan membantu siasatan.

Difahamkan pembekuan akaun berkenaan mempunyai kaitan dengan siasatan SPRM berhubung penyelewengan dana RM600 bilion yang digunakan ketika negara berdepan pandemik COVID-19.

Pada 6 Disember lepas, Azam berkata, SPRM telah membuka kertas siasatan berhubung isu dana RM600 bilion yang didakwa diseleweng kerajaan terdahulu. – BERNAMA


Pemandu maut lori terhumban ke dalam laut

IPOH: Seorang lelaki mati lemas apabila lori 10 tan yang dipandunya terjatuh ke dalam laut di Terminal Maritim Lumut dekat Manjung, hari ini.

Ketua Balai Bomba dan Penyelamat (BBP) Sitiawan, Mohd Azizi Zakaria berkata, pihaknya menerima panggilan mengenai insiden itu daripada pihak pelabuhan pada 5.30 pagi tadi dan operasi menyelamat turut dibantu anggota Unit Pasukan Penyelamat Di Air (PPDA) BBP Pulau Pangkor.

Beliau berkata, mangsa dikenali sebagai Aqil Rasydan Razmi berusia 20-an berjaya dibawa naik pada pukul 9.45 pagi tadi, namun disahkan meninggal dunia oleh petugas kesihatan.

“Sebuah lori 10 tan terjatuh ke dalam laut pada kedalaman kira-kira 11 meter. Kapal yang berdekatan pelabuhan telah ditarik bagi memudahkan operasi penyelamatan dilakukan.

“Dua unit kren dari pelabuhan dalam tindakan untuk membawa naik lori berkenaan ke tebing,” katanya dalam kenyataan hari ini.

Mohd Azizi berkata mangsa dihantar ke hospital Manjung untuk bedah siasat dan operasi tamat sepenuhnya pada 10.13 pagi. – BERNAMA


PRU15: Beri peluang PN perintah satu penggal – Abdul Hadi

KUALA LUMPUR: Beri peluang Perikatan Nasional (PN) mentadbir Malaysia selama satu penggal pada Pilihan Raya Umum Ke-15 (PRU15) untuk dinilai, kata Timbalan Pengerusi PN Tan Sri Abdul Hadi Awang.

Abdul Hadi yang juga Presiden PAS berkata, PN perlu diberi peluang demi masa depan yang baharu bagi Malaysia kerana rekod prestasi gabungan parti itu bersih daripada sebarang salah laku.

Beliau turut memberi contoh sepanjang PAS mentadbir kerajaan Kelantan, Terengganu dan Kedah,  negeri itu terbukti bebas daripada sebarang salah laku termasuk kes rasuah.

“Beri peluang kepada kami (Perikatan Nasional) satu penggal untuk mentadbir dan memerintah negara. Lihat apa kami buat dahulu dan kalau tidak betul, tolaklah kami dalam PRU16.

“Bukan payah (susah) sangat. Kami tiada rekod menipu rakyat,” katanya pada majlis santai petang bersama calon PN Parlimen Titiwangsa, Dr Rosni Adam di Desa Pandan di sini hari ini.

Pada PRU15, Parlimen Titiwangsa mempunyai seramai 80,747 pengundi berdaftar yang layak. – BERNAMA


Kerajaan cari jalan penyelesaian kurangkan beban rakyat tanpa pengeluaran KWSP

KUALA SELANGOR: Kerajaan sedang mencari jalan penyelesaian bagi membantu mengurangkan beban rakyat yang menghadapi masalah kewangan tanpa perlu mereka mengeluarkan simpanan Kumpulan Wang Simpanan Pekerja (KWSP).

Perdana Menteri, Datuk Seri Anwar Ibrahim berkata, ini kerana pencarum sudah beberapa kali membuat pengeluaran KWSP sebelum ini, dan keadaan ini pastinya menyebabkan simpanan untuk persaraan mereka semakin berkurangan.

“Banyak yang telah dikeluarkan (simpanan KWSP) sebelum ini. Jadi ada yang tinggal RM10,000, RM5,000. Mereka yang nak keluarkan wang itu kena fikir apa pilihan yang ada.

“(Misalnya) pencen empat tahun lagi, apa nak jadi?” katanya kepada pemberita selepas menyampaikan Syarahan Ulung Kursi Siddiq Fadzil di Universiti Selangor, Kampus Bestari Jaya di sini hari ini.

Anwar berkata demikian ketika ditanya sama ada pengeluaran KWSP akan turut dipertimbangkan dalam Belanjawan 2023.

Beliau berkata, kerajaan perlu membuat pertimbangan terhadap kebenaran bagi pengeluaran KWSP itu untuk mengelak rakyat terbeban selepas bersara kelak.

Dalam pada itu, Anwar yang juga Menteri Kewangan berkata tumpuan Belanjawan 2023 yang akan dibentangkan pada 24 Februari ini, adalah mengenai usaha untuk menangani masalah defisit negara, isu pendigitalan, keselamatan makanan dan kos sara hidup rakyat.

“…yang lain akan saya umumkan semasa (pembentangan) belanjawan itu nanti,” katanya.

Berhubung Parti Ikatan Demokratik Malaysia (MUDA) yang didakwa terkilan kerana tidak diundang menghadiri mesyuarat pertama Sekretariat Kerajaan Perpaduan pada Selasa lepas, Anwar berkata mesyuarat itu hanya melibatkan parti-parti yang mengasaskan Kerajaan Perpaduan.

“Sebenarnya, mesyuarat itu adalah mesyuarat dalam kalangan parti-parti yang mengasaskan Kerajaan Perpaduan…yang lain (mesyuarat bersama parti lain yang menyokong Kerajaan Perpaduan) akan dibawa dalam jawatankuasa,” katanya. – BERNAMA


Batu rebutan ramai, beri ‘bonus’ kepada BN

SENTUL: Kerusi Parlimen Batu dijangka menyaksikan pertembungan sengit bagi banyak parti politik, sekali gus memberi ‘bonus’ kepada Barisan Nasional (BN) pada Pilihan Raya Umum (PRU) ke-15 nanti.

Antara nama calon yang dijangka akan bertanding di Parlimen ini adalah P Prabakaran dan Tian Chua dari PKR, peguam Siti Kassim, aktivis Nur Fathiah Syazwana juga dikenali Cleopatra, Nathan Pillai (Warisan), Arabath Ali (BN) dan lain-lain.

Penyelaras program BN Batu, Rodzi Tajuddin berkata, pertandingan banyak penjuru akan memberi kesan langsung kepada parti yang lemah atau kecil serta tidak dikenali, dan ia beri peluang BN untuk menang di kerusi itu.

“Bila ramai penjuru, kita banyak lagi peluang untuk menang, kita ada 11,300 pengundi.

“Dia (Arabath) ahli UMNO, ahli NGO, jadi, ada peluang untuk BN menang adalah tinggi,” katanya pada sidang media.

Terdahulu Pengerusi Pertubuhan Kebajikan Arabath Kuala Lumpur, Arabath Ali dan Presiden Pertubuhan Badan Amal Asnaf, Amiluddin Latif yang juga masing-masing Ahli UMNO turut hadir ke Majlis Pelancaran Jentera BN PRU15 Parlimen Batu Peringkat Cawangan/ NGO/ Komuniti, Sentul, di sini.

Rodzi berkata, pada majlis itu pihaknya mengumpulkan semua lokaliti Parlimen Batu, NGO, parti politik, komuniti, kita jemput lebih 30 NGO untuk gerakkan jentera untuk pastikan kemenangan BN.

“Salah satu strategi kita bawa calon hari ini, kita pilih bukan dia pilih sendiri daripada kalangan ketua komuniti, NGO, ahli UMNO dan BN,” katanya.

Author

Tun Puteh Wanti

View all posts

View all posts


Perhalusi dengan cermat, sebaiknya kesan tarik balik rayuan berhubung kalimah Allah – Sultan Ibrahim

JOHOR BAHRU: Sultan Johor Sultan Ibrahim Almarhum Sultan Iskandar hari ini bertitah agar Kerajaan Persekutuan memperhalusi dengan cermat dan sebaiknya kesan-kesan keputusan menarik balik rayuan di mahkamah berhubung penggunaan kalimah Allah baru-baru ini.

Menerusi kenyataan yang dimuat naik di laman Facebook rasmi baginda, Sultan Ibrahim bertitah ini kerana ia berkait rapat dengan isu dalam sempadan agama Islam dan sentimen umat Islam Malaysia.

“Peraturan, tindakan kawalan, penguatkuasaan dan penyelarasan tentang kalimah Allah mesti diperinci tanpa menjejaskan fatwa dan enakmen negeri supaya keharmonian dan perpaduan masyarakat majmuk kita akan terus terpelihara.

“Saya tetap berpendirian bahawa penerbitan, percetakan, penyiaran dan pengedaran sebarang bahan yang mengelirukan rakyat terutamanya umat Islam, tidak akan dibenarkan di negeri Johor selari dengan kedudukan Islam di dalam Undang-Undang Tubuh Negeri Johor 1895,” titah baginda.

Sultan Ibrahim bertitah di Johor, fatwa yang diwarta pada 4 Jun 2009 secara jelas menyatakan bahawa  “Penggunaan kalimah Allah oleh orang bukan Islam adalah tidak diharuskan, tidak dibenarkan serta ditegah dan dilarang.”

Selain itu, baginda berkata Johor mempunyai Enakmen Kawalan dan Sekatan Pengembangan Agama-Agama Bukan Islam 1991 yang melarang penggunaan kalimah yang dikhususkan secara eksklusif untuk umat Islam serta tidak boleh digunakan oleh orang bukan Islam kecuali dalam keadaan atau amalan yang dibenarkan oleh perundangan seperti dalam seni kata ‘Lagu Bangsa Johor.’ – BERNAMA


PAS ‘nikah’ BN cuma pandangan peribadi Takiyuddin

CYBERJAYA: Andaian PAS mungkin akan ‘nikahi’ Barisan Nasional (BN) jika gagal mendapat majoriti penuh pada Pilihan Raya Umum ke-15 (PRU15) sekadar pandangan peribadi Datuk Seri Takiyuddin Hassan semata.

Setiausaha Majlis Syura Ulamak PAS, Datuk Dr. Nik Muhammad Zawawi Salleh berkata, pandangan yang dilontarkan Takiyuddin itu bukan atas kapasiti sebagai Setiausaha Agung PAS.

“Itu kenyataan Takiyuddin dan bukan Setiausaha Agung PAS.

“Jadi perkara itu perlu dibezakan dan ada kadangkala dimanipulasikan oleh sesetengah pihak.

“Untuk makluman semua, perkara membabitkan hubungan antara PAS dengan parti-parti lain mesti diputuskan oleh Majlis Syura Ulamak,” katanya seperti dilapor Utusan hari ini.

Beliau berkata demikian ketika sidang akhbar harian Perikatan Nasional (PN) di Pejabat Perhubungan PAS Negeri Kelantan, pada Selasa.

Sementara itu, Takiyuddin dalam satu kenyataan hari ini menegaskan bahawa kenyataan yang dikeluarkan beliau sebelum ini telahpun diambil di luar konteks.

Jelasnya, beliau amat yakin bahawa PN dapat membentuk kerajaan secara bersendirian dengan Tan Sri Muhyiddin Yassin kekal menjadi Perdana Menteri bagi parti berkenaan.

“Maka saya ingin tegaskan di sini bahawa kenyataan saya telah diambil di luar konteks dan tajuknya juga adalah mengelirukan pengundi.

“Saya ingin tegaskan di sini bahawa saya berkeyakinan penuh PN akan dapat membentuk kerajaan secara bersendirian dan Perdana Menteri adalah daripada Perikatan Nasional. Kami percaya rakyat akan lebih yakin dengan tema PN iaitu prihatin, bersih dan stabil.

“Dengan kenyataan yang jelas ini maka sebarang kenyataan berhubung kerjasama dengan BN tidak berbangkit dan kami di PN berkeyakinan akan membentuk kerajaan bersendirian selepas PRU15,” ujarnya.

Author

Diyana Rahip

View all posts

View all posts


Susu Summerfield ‘terbang’ ke Sabah

KUALA LUMPUR: Syarikat pengeluar susu milik Bumiputera, Hybrid Allied Dairy Company Sdn Bhd (HADC) bakal berkolaborasi dengan pengeluar tenusu terbesar di Sabah, Desa Dairy Farm dalam masa terdekat.

Usaha itu akan dilakukan bagi menyebarluaskan lagi produk tenusu terutama susu suhu ultra tinggi (UHT) jenama Summerfield.

Pengarah Urusan Summerfield, Amin Shukor, berkata pihaknya mahu memperincikan perbincangan dengan syarikat berkenaan berikutan terdapat kekangan pemasaran produk susu jenama luar ke wilayah kepulauan Borneo itu.

“Kita akan adakan perbincangan dengan Desa Dairy Farm sebab dia ada produk, kita ada ‘expertise’, kita nak ‘finalise’ perbincangan.

“Industri tenusu di Sabah dan Sarawak, kita tak boleh (Summerfield) masuk sana kecuali kalau kolaborasi. Di Sarawak UHT sahaja boleh masuk tapi susu segar tak boleh.

“Sebab sana ada local product sendiri, polisi (produk susu) di sana ‘protected’  lebih protected,” katanya kepada MEDIA VARIASI.

Beliau berkata demikian selepas Majlis Pelancaran Kerjasama Summerfield dan Animasi Didi & Friends, oleh Menteri Pembangunan Usahawan Dan Koperasi, Tan Sri Noh Omar, Quill City Mall, di sini.

Yang turut hadir, Pengarah Strategi Kreatif Warnakala Studios, Hairul Sofian.

Dalam pada itu, Amin berkata, pihaknya turut prihatin mengenai isu jaminan bekalan makanan dan mahu turut membantu kerajaan dalam perkara itu dengan memberi jaminan bekalan susu dalam tempoh sekurang-kurangnya 10 tahun akan datang.

“Kita juga akan membantu sama menguatkan industri makanan, dan daripada Summerfield, kita bagi jaminan bekalan susu untuk lima hingga 10 tahun akan datang,” katanya yang turut mengekalkan harga produk buat masa ini.

Author

Tun Puteh Wanti

View all posts

View all posts


Harga simen berpatutan ditawar kepada pemaju rumah mampu milik – Anwar

PUTRAJAYA: Harga simen pada kadar berpatutan akan ditawarkan kepada pemaju rumah mampu milik yang membangunkan kategori rumah berharga RM300,000 ke bawah, kata  Perdana Menteri, Datuk Seri Anwar Ibrahim.

“Ini akan memanfaatkan golongan B40 dan M40 dengan pengurangan harga rumah maksimum sehingga RM5,000 mengikut jenis dan harga rumah,” katanya dalam sidang media di sini hari ini.

Beliau berkata, kerajaan dengan kerjasama Persatuan Simen dan Konkrit Malaysia (C&CA) serta pemaju perumahan swasta akan menawarkan harga simen pada kadar berpatutan itu untuk manfaat pemaju rumah mampu milik.

Mengambil kira pengurangan harga simen itu berbanding harga pasaran, Anwar berkata, ia melibatkan jumlah keseluruhan sebanyak RM120 juta insentif swasta yang telah diberikan oleh pembekal simen kepada pembeli rumah melalui pemaju perumahan.

“Insentif swasta ini dijangka mencukupi untuk pembinaan rumah mampu milik sehingga 24,000 unit,” katanya.

Beliau berkata, langkah itu adalah bagi merealisasi hasrat Kerajaan Perpaduan untuk menyediakan rumah mampu milik untuk rakyat memandangkan kos bahan mentah yang semakin meningkat. – BERNAMA